sagorsarker/bangla-wikipedia huggingface dataset:
নিউ ইয়র্ক স্টেট রুট ২৯৩

নিউ ইয়র্ক স্টেট রুট ২৯৩ (এনওয়াই ২৯৩) হলো যুক্তরাষ্ট্রের নিউ ইয়র্কের অরেঞ্জ কাউন্টির পূর্ব দিকে অবস্থিত একটি মহাসড়ক। এর দৈর্ঘ্য ৬. ৮২ মাইল (১০.৯৮ কিমি)। রাস্তাটা শুরু হয় উডবুরির ইউ.এস. রুট ৬-এ (লং মাউন্টেন পার্কওয়ে হিসেবে পরিচিত) । এরপর উত্তরপশ্চিম দিকে এগিয়ে হাইল্যান্ডস শহরের ভিতর ইউএস ৯ডব্লিউ আর এনওয়াই ২১৮ এর সংযোগস্থলে গিয়ে শেষ হয়েছে। রাস্তাটার আশেপাশের বেশিরভাগ জায়গাই সরকারি বা সামরিক কাজের জন্যে সংরক্ষিত, তাই এর আশেপাশে উল্লেখযোগ্য কোনো লোকালয় বা জায়গা নেই। তবে তারপরেও এতে প্রচুর গাড়ি দেখা যায়, কারণ ওয়েস্ট পয়েন্টের ইউনাইটেড স্টেটস মিলিটারি একাডেমী আর নিউ ইয়র্ক স্টেট থ্রুওয়ে-এর মধ্যবর্তী এটাই সবচে বড় রাস্তা।
১৯২০ এর দশকের মাঝামাঝি রাস্তাটা নির্মাণ কাজ শুরু হয়। শুরুতে এনওয়াই ২৯৩ আসলে এনওয়াই ৩৭ এর একটা অংশ হিসেবে বানানোর পরিকল্পনা করা হয়। কিন্তু ১৯২৮ এর দিকে ইউএস ৬ কে পুনর্বিন্যস্ত করে পুরো এনওয়াই ৩৭ কে এর সাথে জুড়ে দেয়া হয়। ১৯৩৪ সালে ওয়েস্ট পয়েন্টকে এড়িয়ে দক্ষিণ দক্ষিণ দিকে যাওয়ার জন্যে ইউএস ৬ এর নকশায় আরও একবার পরিবর্তন করা হয়। আর একাডেমীর ভিতর দিয়ে যে অংশটুকু হওয়ার কথা ছিলো সেটাই পরিণত হয় এনওয়াই ২৯৩ তে।
এনওয়াই ২৯৩ উডবুরির হারিম্যান স্টেট পার্কে ইউএস ৬ এর একটা সংযোগ সড়ক হিসেবে শুরু হয়েছে। জায়গাটা থ্রুওয়ে এর পূর্বে ২ মাইল (৩.২ কিমি) এর কম দূরত্বে অবস্থিত। এরপর রাস্তাটা মোটামুটি পূর্ব-উত্তর দিকে হারিম্যানদের জমিজমা আর USMA এর সংরক্ষিত এলাকার ভিতর দিয়ে এগিয়ে গেছে। এসব এলাকার প্রায় পুরোটাতেই সাধারণ জনগনের প্রবেশ নিষিদ্ধ। এনওয়াই ২৯৩ এর পরবর্তী প্রধান সংযোগ হলো হাইল্যান্ডের ইউএস ৯ডব্লিউ আর এটাই এর উত্তর দিকের শেষ প্রান্ত। এনওয়াই ২১৮ও সেখানে থেকেই ইউএস ৯ডব্লিউ থেকে বিচ্ছিন্ন হয়ে সুড়ঙ্গ পার হয়ে পূর্ব দিকে চলে গেছে। ওয়েস্ট পয়েন্টের ওয়াশিংটন গেট এখান থেকে কাছেই।
এনওয়াই ২৯৩ এর দক্ষিণ প্রান্তের কাছেই লং পাথ নামের একটা পায়ে হাটার রাস্তা বনের ভিতর চলে গেছে। ট্রাক জাতীয় গাড়িগুলোর ইউএস ৬ ব্যবহার কয়া নিষিদ্ধ। তাই ট্রাক ড্রাইভারেরা এনওয়াই ২৯৩ দিয়েই ইউএস ৯ডব্লিউ তে যায়।
১৯২০ এর দশকের মাঝামাঝি পূর্ব-পশ্চিমে মনরো আর কানেকটিকাটকে সংযুক্ত করতে এনওয়াই ৩৭ রাস্তাটা নির্মাণের পরিকল্পনা করা হয়। এনওয়াই ২৯৩ ছিলো এই এনওয়াই ৩৭ এর একটা অংশ। ১৯২৭ সালে AASHO ইউ .এস . হাইওয়ে সিস্টেমের প্রথম পথ নির্দেশিকা প্রকাশ করে। সেখানে নিউ ইয়র্কের ভিতর দিয়ে পোর্ট জার্ভিস থেকে কিংস্টন পর্যন্ত দীর্ঘ বর্তমান ইউএস ২০৯ রাস্তাটাকে ইউএস ৬ হিসেবে দেখানো হয়। তখন ইউএস ৬ এর শেষ প্রান্ত ছিলো কিংস্টনে আর শুরু ছিলো ড্যানবুরির কানেকটিকাট রাজ্য সড়কে। ১৯২৮ সালে ইউএস ৬ কে পূনর্বিন্যস্ত করে পোর্ট জার্ভিস থেকে এর বর্তমান বিন্যাসের কাছাকাছি একটা নকশা করা হয়। উডবুরি থেকে বিয়ার মাউন্টেইন ব্রিজ পর্যন্ত যাওয়ার পর এর সাথে এনওয়াই ৩৭ এর সেন্ট্রাল ভ্যালী থেকে হাইল্যান্ডস পর্যন্ত অংশটাও জুড়ে দেওয়া হয়। ফলে এটা হাইল্যান্ডের দক্ষিণে সেতুর কাছাকাছি ইউএস ৯ডব্লিউ এর সাথে মিলিত হয়। ১৯৩৪ সালে ওয়েস্ট পয়েন্টকে এড়িয়ে দক্ষিণ দিকে যাওয়ার জন্যে আবারো ইউএস ৬ এর নকশা পরিবর্তন করা হয়। আর একাডেমীর ভিতর দিয়ে যেটা অংশটুকু হওয়ার কথা ছিলো সেটুকুর নাম দেওয়া হয় এনওয়াই ২৯৩।
নিউ ইয়র্ক স্টেট রুট ৩০৬

নিউ ইয়র্ক স্টেট রুট ৩০৬ (এনওয়াই ৩০৬) যুক্তরাষ্ট্রের নিউ ইয়র্কের রকল্যাণ্ড কাউন্টির পশ্চিমে অবস্থিত একটি অন্তঃরাজ্য মহাসড়ক। রাস্তাটা মনসে এর হ্যামলেটের এনওয়াই ৫৯ থেকে শুরু হয়ে পোমোনা গ্রামের পশ্চিম সীমানায় ল্যাডেনটাউন-এ ইউএস ২০২ তে গিয়ে শেষ হয়েছে। রাস্তাটা বর্তমানে ৫.৩৩ মাইল (৮.৫৮ কিমি) লম্বা। তবে ১৯৩০ সালের নিউ ইয়র্কের রাস্তাগুলো যখন পূনঃনামকরণ করা শুরু হয়, তখন পরিকল্পনা করা হয়েছিলো যে রাস্তাটা নিউ জার্সির দক্ষিণের রাজ্য সড়ক থেকে শুরু করে উত্তরে উইলো গ্রোভ রোড (তৎকালীন এনওয়াই ২১০) পর্যন্ত বানানো হবে।
মনসে এর র‍্যামাপো হ্যামলেট এর এনওয়াই ৫৯ রাস্তা থেকে এনওয়াই ৩০৬ এর শুরু। এরপর রাস্তাটা মনসে এর ব্যবসায়িক এলাকার প্রধান সড়ক হিসেবে উত্তর দিকে চলে গেছে। ইহুদী অধ্যুষিত গ্রাম কেসার-এর ম্যাপল অ্যাভিনিউ অতিক্রম করার পর এনওয়াই ৩০৬ এর বাকি অংশটুকুর নাম হয়ে যায় মনসে-ল্যাডেনটাউন সড়ক। ছোট্ট গ্রামটা অতিক্রমের পরেই রাস্তাটা র‍্যামাপো শহরে প্রবেশ করে।
কেসার এর মোটামুটি ১ মাইল (১.কিমি) উত্তরে এনওয়াই ৩০৬ কাউন্টি রুট ৭৪ (সিআর ৭৪) কে ছেদ করেছে। এটার সামান্য উত্তরেই র‍্যামাপো হাই স্কুল। তার পরে এনওয়াই ৩০৬ চার্চ অফ দ্য ওয়েস্ট হেম্পস্টেড সিমেট্রি নামের মোটামুটি বড় একটা কবরস্থানের ভিতর দিয়ে এগিয়ে সিআর ৮০ কে ছাড়িয়ে আরও উত্তরে ওয়েসলি হিলস নামে একটা গ্রামের ভিতর দিয়ে এগিয়েছে। এখানে রাস্তার পাশে বেশ কিছু ছোট ছোট শপিং সেন্টার আর আবাসিক এলাকা আছে। সবার শেষে এটা সিআর ৮৬ দিয়ে পোমোনা গ্রামে প্রবেশ করে। কিছুদূর পরেই ইউএস ২০২ তে গিয়ে রাস্তাটা শেষ হয়েছে।
১৯৩০ সালের নিউ ইয়র্কের রাস্তাগুলো পূনঃনামকরণ এর অংশ হিসেবে যখন এনওয়াই ৩০৬ নামকরণের উদ্যোগ নেওয়া হয় তখন রাস্তাটা নিউ জার্সির দক্ষিণের রাজ্য সড়ক থেকে শুরু করে ইস্ট স্যাডল রিভার রোড, মনসে- ল্যাডেনটাউন রোড আর কল হলো রোড হয়ে উত্তরে উইলো গ্রোভ রোড (তৎকালীন এনওয়াই ২১০) পর্যন্ত হবে বলে ঠিক করা হয়। কিন্তু ১৯৩৯ সালে এনওয়াই ৩০৬ কে ছোট করে উত্তরে র‍্যামাপো (পোমোনা গ্রামে অবস্থিত) এর ইউএস ২০২ পর্যন্ত কমিয়ে আনার সিদ্ধান্ত নেওয়া হয়। ১৯৬২ সালে এটাকে আবারো ছোট করে দক্ষিণ দিকে মনসে এর এনওয়াই ৫৯ পর্যন্ত নিয়ে আসা হয়। এনওয়াই ৩০৬ এর আগের অংশটুকু এখন রকল্যাণ্ড কাউন্টির সিআর ৭৩ (ইস্ট স্যাডল রিভার রোড) এবং সিআর ৭৫ (র‍্যামাপো শহরের উত্তর দিকের কল হলো রোড) হিসেবে পরিচালিত হয়। মনসেতে অবস্থিত এনওয়াই ৩০৬ এর বর্তমান দক্ষিণ প্রান্ত আসলে এনওয়াই ৪৫ ও এনওয়াই ৫৯ এর মধ্যবর্তী স্প্রিং ভ্যালী বাইপাস সড়কের দক্ষিণ-পশ্চিম প্রান্ত হওয়ার কথা ছিলো। কিন্তু রাস্তাটা আর নির্মিত হয়নি।
বাংলা দেশ (গান)

"বাংলা দেশ" হল ব্রিটিশ সঙ্গীতশিল্পী জর্জ হ্যারিসনের গাওয়া একটি গান। ১৯৭১ সালের জুলাইয়ে একটি অ্যালবামবিহীন একক হিসেবে গানটি মুক্তি পায়, যার উদ্দেশ্য ছিল ১৯৭০ ভোলা ঘূর্ণিঝড় এবং বাংলাদেশ স্বাধীনতা যুদ্ধের ফলে প্রাক্তন পূর্ব পাকিস্তান নামে তৎকালীন পরিচিত বাংলাদেশের লক্ষ লক্ষ শরণার্থীদের সম্পর্কে বিশ্ববাসীর সচেতনতা বৃদ্ধি করা। হ্যরিসনের বাঙালী সঙ্গীতশিল্পী বন্ধু রবিশঙ্কর তার এই সঙ্গীতে প্রেরণা জোগান, যিনি হ্যরিসনের এই মানবতাবাদী সহায়তার উদ্যোগে তার প্রধান সঙ্গী ছিলেন। "বাংলা দেশ" গানটিকে সঙ্গীত ইতিহাসের অন্যতম শক্তিশালী সামাজিক আবেদন হিসেবে বর্ণনা করা হয়ে থাকে। যা বিশ্বজুড়ে নবগঠিত রাষ্ট্র হিসেবে বাংলাদেশ নামকে প্রতিষ্ঠার মাধ্যমে বাংলাদেশের স্বাধীনতার জন্য আন্তর্জাতিক সমর্থন অর্জনে সহায়তা করেছিল। ২০০৫ সালে, জাতিসংঘের মহাসচিব কফি আনান সেই সময়ে রবি শঙ্করের সাহায্যের আবেদনের আবেগঘন বর্ণনা দিতে গিয়ে বাংলাদেশের দুঃসময়কে তুলে ধরার ক্ষেত্রে এই গানের সাফল্যের কথা উল্লেখ করেন।
"বাংলা দেশ" গানটি একজন স্বতন্ত্র গায়ক হিসেবে হ্যারিসনকে জনপ্রিয়তার শিখড়ে নিয়ে যায়, যা ১৯৭০ সালে তার "অল থিংস মাস্ট পাস" নামক ত্রয়ী অ্যালবামের জনপ্রিয়তাকেও ছাড়িয়ে যায় এবং দ্য বিটলস ব্যান্ডের রেকর্ড ভেঙ্গে ফেলে। এটি ছিল পপ সঙ্গীতের প্রথম চ্যারিটি বা দাতব্য একক, এবং নিউ ইয়র্কের ম্যাডিসন স্কয়ার গার্ডেনে হ্যারিসনের সৌজন্যে অনুষ্ঠিতব্য কনসার্ট ফর বাংলাদেশ অয়োজনের তিন দিন পূর্বে মুক্তি পায়। এককটি যুক্তরাজ্যে ও ইউরোপের অন্যান্য স্থানে শীর্ষ দশের তালিকায় স্থান করে নেয়, এবং আমেরিকার বিলবোর্ড হট ১০০ তালিকায় ২৩তম স্থান দখল করে। ফিল স্পেক্টর যৌথভাবে রেকর্ডিং-এ কাজ করেন এবং লিওন রাসেল, জিম হর্ন, রিঙ্গো স্টার ও জিম কেল্টনার এতে সহ-অবদান রাখেন। লস এঞ্জেলস সেশনে গানটি হারিসনের একক সঙ্গীতের ক্যারিয়ারে কেল্টনার ও হর্নের সাথে দীর্ঘস্থায়ী অংশীদারত্বের সূচনা ঘটায়।
এরিক ক্ল্যাপ্টন ও বিলি প্রেস্টন সহ একই শিল্পীদের সাথে নিয়ে ১৯৭১-এর পহেলা আগস্ট ইউনিসেফ কনসার্টে ক্রমবর্ধমান জনপ্রিয়তার ফলশ্রুতিতে হ্যারিসন আরও একবার বাংলা দেশ গানটি পরিবেশন করেন। রোলিং স্টোন ম্যাগাজিনে কনসার্ট ফর বাংলাদেশ লাইভ অ্যালবামের একটি পর্যালোচনায়, জন ল্যান্ডু গানটিকে কনসার্টটির সকল উদ্যোক্তাদের মধ্যে সবচেয়ে চমৎকার পরিবেশনা হিসেবে উল্লেখ করেন। ১৯৭৬ সালের "দ্য বেস্ট অব জর্জ হ্যারিসন" নামক সংকলন এ্যালবামে গানটির স্টুডিও রেকর্ড অন্তর্ভুক্ত হয়, যা ছিল ২০১৪ সালের পূর্বে গানটির একমাত্র সিডি রিলিজ, যেখানে হ্যারিসনের "লিভিং ইন দ্য ম্যাটেরিয়াল ওয়ার্ল্ড" অ্যালবামের "অ্যাপল ইয়ারস ১৯৬৮-৭৫" পুনঃপ্রকাশে বোনাস ট্র্যাক হিসেবে গানটি অন্তর্ভুক্ত হয়। পরবর্তীতে যৌথভাবে স্টু ফিলিপ্স ও হলিরিডজ স্ট্রিংস এবং ইতালীয় স্যাক্সোফোনবাদক ফস্টো পাপেট্টি গানটি পুনঃপরিবেশন করেছিলেন।
১৯৭১ সালের বসন্তের পূর্বেই, জর্জ হ্যারিসন নিজেকে প্রথম বছরের প্রাক্তন বিটলস সদস্যদের মধ্যে সবচেয়ে সফল একক শিল্পী হিসেবে প্রতিষ্ঠিত করেন; জীবনীকার এলিয়ট হান্টলির ভাষ্যমতে, তিনি "জনগণের দৃষ্টিতে এরচেয়ে বেশি জনপ্রিয় আর কখনোই হতে পারেন নি।" এর গুরুত্ব বোঝাতে, দ্য ডাউন অব দ্য ইন্ডিয়ান মিউজিক ইন দ্য ওয়েস্ট এর লেখক পিটার লেভিজলি বলেন, হ্যারিসন সেই সময়ে সঙ্গীত জগতে চমৎকার শুভ চিন্তার বীজ বপন করেছিলেন।
নিম্নোক্ত সঙ্গীতশিল্পীগণ বাংলা দেশ গানটির স্টুডিও রেকর্ডিং-এ অংশ নিয়েছিলেন বলে মনে করা হয়।
"* অনিশ্চিত অবদানকে বোঝানো হয়েছে।"
রেশম চাষ

রেশম সুতা উৎপাদনের লক্ষ্যে রেশমপোকা প্রতিপালনকে রেশম চাষ বলে। এটি ফলিত প্রাণিবিজ্ঞান এর অন্যতম একটি শাখা। রেশম চাষের ইংরেজি শব্দ Sericulture - এর আভিধানিক অর্থ Culture of Sericine বা সেরিসিন নামক এক ধরনের প্রোটিন এর লালন। এই সেরিসিন হলো রেশমের ‍মূল গাঠনিক পদার্থ। অর্থাৎ যে জীব সেরিসিন নামক প্রোটিন বস্তু প্রস্তুত করে তার লালন-পালন ই হচ্ছে সেরিকালচার বা রেশম চাষ।
খ্রিষ্ট জন্মের প্রায় ২০০০ বছর আগে চীন দেশে সর্বপ্রথম রেশম সুতা আবিষ্কৃত হয়। এরপর প্রায় দুই থেকে আড়াই হাজার বছর পর্যন্ত চীনারা একচেটিয়াভাবে অত্যন্ত গোপনীয়নতার সাথে রেশমী সুতা ও রেশমী কাপড় তৈরি করত। খ্রিষ্টের জন্মের প্রায় সাড়ে পাঁচশত বছর পর দুজন ইউরোপীয় পাদ্রী চুরি করে রেশম উৎপাদনের কৌশল শিখে নেন। এবং ইউরোপে কিছু রেশম পোকার ডিম ও তুঁত গাছের বীজ নিয়ে এসে রেশম চাষ শুরু করেন। বর্তমানে বিশ্বের অনেক দেশ উন্নতমানের রেশম সুতা ও রেশম পোকার চাষ করে।
রেশম চাষের মূল কার্যক্রম তিনটি-
প্রধাণত রেশম পোকার তিন ধরনের রোগ লক্ষ্য করা যায়। যথা:
১.অনুজীব ঘটিত রোগ
২.বিপাক ক্রিয়ায় বিঘ্ন জনিত রোগ
৩.পতঙ্গ শ্রেণি দ্বারা আক্রান্ত হওয়া জনিত রোগ
সূক্ষ আনুবিক্ষণিক জীব দ্বারা সংঘটিত কয়েকপ্রকার রোগের আলোচনা করা হল-
১.ফ্লাচারী বা কালশিরা রোগ
২.গ্রাসেরি বা রসা রোগ
৩.মুস্কার ডাইন বা চুনাকাঠি রোগ (ছত্রাকের আক্রমণে চুনের মতো সাদা রোগ l)
৪.পেব্রাইন বা কটারোগ
রোগের ধরন:
ব্যাকটেরিয়ার আক্রমণে হয়।
রোগের লক্ষণ:
খোলস বদল ক্ষতিগ্রস্ত হয়।ত্বক হলুদ বর্ণ ধারণ করে ও রক্ত দুধের মতন হয়।দেহ অন্তঃস্থযন্ত্র সমূহের পচন হয় এবং লার্ভার মৃত্যু ঘটে।
প্রতিকারের উপায়:
পরিষ্কার,পরিচ্ছন্ন রাখা প্রয়োজন।আক্রান্ত লার্ভা এবং মৃত পোকা গুলিকে নষ্ট করে ফেলতে হবে।
তুঁত রেশম

তুঁত রেশম বা বোমবিক্স মোরি (ইংরেজি: "Bombyx mori") আর্থ্রোপোডা পর্বের অন্তর্ভুক্ত ইনসেক্টা শ্রেণীর লেপিডটেরা বর্গের পতঙ্গ। রেশম পোকার ইংরেজি সাধারণ নাম সিল্ক ওর্য়াম ("Silk Worm") তবে এই প্রজাতির রেশম পোকার প্রধান খাদ্য তুঁত গাছের পাতা বলে এদেরকে তুঁত রেশম পোকা বা "Mulerry Silkworm" বলে।
রেশম পোকার জীবনে চারটি পর্যায়। তা হল ডিম, শূককীট, মূককীট ও পূর্ণাঙ্গ পোকা। পূর্ণাঙ্গ পোকার নাম মথ। পোকারা নিশাচর অর্থাৎ রাতের বেলায় চলাফেরা করে। পোকার রঙ উজ্জ্বল নয়। স্ত্রী মথ পাতা বা কাগজের উপর চরে বেড়ায়।
দেহের অভ্যন্তরে নিষিক্তকরণ সংঘটিত হয়। কোকুন থেকে পূর্ণাঙ্গ মথ বের হওয়ার সাথে সাথে পুরুষ মথ স্ত্রী মথের সাথে মিলিত হয় এবং এদের মিলনকাল কমবেশি ২ থেকে ৩ ঘণ্টা এবং মিলন প্রক্রিয়া সম্পন্ন করার পর সাধারণত পুরুষ মথ মারা যায়।
মিলনের পরপরই স্ত্রী মথ কাগজ বা পাতায় ডিম পাড়া শুরু করে এবং স্ত্রী মথ সাধারণত ৪০০-৫০০ শ ডিম পাড়ে। ডিমের রঙ ফ্যাকাশে হলুদ।
প্রায় ১০ দিন পর ডিম ফুটে শূককীট বের হয়। শূককীট দুষ্টু ছেলের মত চঞ্চল। সে বেজায় ছুটোছুটি করে আর গ্রোগাসে গিলতে থাকে। তুঁত গাছের পাতা কুচি কুচি করে কেটে এদের খেতে দিতে হয়।
শূককীট কয়দিন পর পর চারবার খোলস বদলায়। খোলস বদলানোকে মোল্টিং বলে। মোল্টিং অর্থ ত্বক পরিবর্তন। শূককীট বড় হলে বাদামী লাল রঙের দেখায়। শূককীট চতুর্থবার খোলস বদলানোর পর মূককীটে পরিণত হতে শুরু করে।
এ সময় এদের খাওয়া বন্ধ হয়ে যায়। শূককীট, মূককীটকে যে বাঁশের ডালায় গালা হয় তার নাম চন্দ্রকী। চন্দ্রকীতে অনেকগুলো কুঠুরি থাকে।
শূককীট দেহের ভিতরে একটি লম্বা রেশম গ্রন্থি থাকে। গ্রন্থিতে থাকে এক প্রকার রস। নালী দিয়ে এ রস মুখের বাইরে আসে। নালীর নাম স্পিনারেট (Spinneret)। বাতাসের সংস্পর্শে রস শক্ত হয়ে যায়। মূককীট মিনিটে ৬৫ বার মুখ ঘুরিয়ে রস দিয়ে দেহের চারপাশে আবরণ তৈরি করে। এই রসকে সাধারণ কথায় মুখের লালা বলে। আবরণসহ মূককীটকে গুটি বলে। গুটির ইংরেজি নাম কুকুন (Cocoon)। গুটির মধ্যে মুককীটের অদ্ভুত রূপান্তর ঘটে। এই পরিবর্তনকে মেটামরফসিস (Metamorphosis) বলে। মূককীট পরিবর্তিত হয়ে সুন্দর মথের রূপ ধারণ করে।
পিউপা দশায় পর্যায়ক্রমিক পরিবর্তনের ফলে উদরীয় পদ আস্তে আস্তে বিলুপ্ত হবার সাথে দু’জোড়া ডানা তৈরি হয় এবং শেষ পর্যন্ততা পূর্ণাঙ্গ মথে পরিণত হয়। মথই হল রেশম পোকার পূর্ণাঙ্গ অবস্থা।
মন্টানা মহাসড়ক ৪৮

মন্টানা রাজ্য মহাসড়ক ৪৮ (এমটি ৪৮) যুক্তরাস্ট্রের রাজ্য পরিচালিত একটা ছোট মহাসড়ক। এটা দক্ষিণ-পশ্চিমাঞ্চলের মন্টানা রাজ্যের ডিয়ার ল্জ অঙ্গরাজ্যে অবস্থিত। মহাসড়কটি ৬.৮৩৯ মাইল(১১.০০৬ কি.মি) প্রশস্ত। এটা মন্টানা মহাসড়ক ১ ও মন্টানা ইন্টারস্টেট ৯০ সাথে যুক্ত। এটা গ্রামীণ খনির এলাকার মধ্যে দিয়ে অতিক্রম করেছে। ১৯৩৮ সালে, মন্টানা মহাসড়ক ৪৮ এর প্রথম নামকরণ করা হইছিল । যদিও এটা অন্ততপক্ষে ১৯২৪ সাল থেকে মন্টানা মহাসড়ক ৪৮ এর স্থানেই মহাসড়কের অংশ ছিল ।
মন্টানা মহাসড়ক ১ এর শেষপ্রান্ত হতে মন্টানা মহাসড়ক ৪৮ শুরু হয়। এটা দুই-লেন ও পাকা রাস্তা ছিল। মহাসড়কটি এস-২৭৩ এর সাথে সংযোগস্থাপন আগে উত্তরপূর্বদিকের গ্রামীণ খনি এলাকার মধ্য দিয়ে একটু অতিক্রম করে। মহাসড়কটি আরও উত্তরপূর্বে  স্প্রিং ক্রিক এর সমান্তরালে চলতে থাকে । এর কিছু দূর পর, মহাসড়কটি "বউমান ফিল্ড"  এবং কয়েকটি জলাধারগুলোকে অতিক্রম করে যেগুলো খনন থেকে সৃষ্টি হইছে। সামান্য বাঁকানো পূর্বদিকের আগে সড়কটি উত্তরপূর্বদিকে আরও গ্রামীণ খনির এলাকার দিক দিয়ে অতিক্রম করে। মহাসড়কটি সামান্য উত্তরপূর্বদিকে নিকটবর্তী "ওয়ার্ম স্প্রিংস" শহরের দিকে চলতে থাকে ও "মন্টানা পশ্চিম রেলওয়ে" দিয়ে অতিক্রম করে।   মহাসড়কটির পূর্ব প্রান্ত বাহিরপথ ২০১ কাছাকাছি, 
মন্টানা পরিবহন ব্যাবস্থাপনার দৈনিক গড় ১৪৪৫ গুলো গাড়ি যার মধ্যে ১১৩ টা ট্রাক মন্টানা মহাসড়ক ৪৮ ব্যবহার করে।  দেশের অর্থনীতি, প্রতিরক্ষা, এবং চলাফেরার করার গুরুত্বপূর্ণ সড়ক হিসেবে সড়কটির সব অংশ "ন্যাশনাল হাইওয়ে সিস্টেম" -এ তালিকাভুক্ত করা হয়।  
১৯২৪ সালের দিকে মন্টানা মহাসড়ক ৪৮ সামান্য প্রসারিত করে যেটা নিকটবর্তী মন্টানা মহাসড়ক ১-এ অবস্থান করে।  ১৯২৭ সালের দিকে, একটা ছোট, নিম্নমানের, অনুন্নত সংযোগকারী রাস্তা মন্টানা মহাসড়ক ৪৮ এর নিকটে অবস্থান করে।  ১৯৩৭ সালের দিকে, এই রাস্তা পাকা করা হয় এবং "ইউ.এস. রুট ১০ (ইউএস ১০", বর্তমান "এমটি ১) " এর সাথে  "ইউএস ১০এস( "বর্তমান "আই-৯০)"এর সংযোগ স্থাপনের জন্য।  ১৯৩৮ সালের ১৬ই মে মন্টানা মহাসড়ক ৪৮ আনুষ্ঠানিকভাবে নামকরণ করা হইছিল।  বর্তমানের রাস্তার সাথে ১৯৪৯ সালের দিকে মন্টানা মহাসড়ক ৪৮ এর ০.০৪৬ মাইল (০.০৭৪ কিমি) রাস্তা নুতন করে যুক্ত করা হয়॥ ১৯৫১ সালে "ইউএস ১০", "ইউএস ১০এ"  নামে পরিবর্তিত হয় । তারপর থেকে, ইউএস ১০ এর উভয় খণ্ডের পরিকল্পনা পরিবর্তন এবং উন্নত করা হইছিল । ১৯৭৮ সালে সর্বশেষ ০.০৪৬ মাইল(0.০৭৪ কিমি) পুনর্নির্মিত হইছিল।  তখন থেকে মন্টানা মহাসড়ক ৪৮-এ কাজ করা হয়নি ।
পুরো রাস্তাটিই ডিয়ার ল্জ অঙ্গরাজ্যে অবস্থিত
গুলাম আহমেদ

গুলাম আহমেদ (, ; জন্ম: ৪ জুলাই, ১৯২২ - মৃত্যু: ২৮ অক্টোবর, ১৯৯৮) ব্রিটিশ ভারতের হায়দ্রাবাদে জন্মগ্রহণকারী বিশিষ্ট ভারতীয় আন্তর্জাতিক ক্রিকেটার ও প্রশাসক ছিলেন। ভারত ক্রিকেট দলের অন্যতম সদস্য হিসেবে অফ স্পিন বোলিং করতেন। এছাড়াও, টেস্ট ক্রিকেটে ভারত দলকে নেতৃত্ব দিয়েছেন তিনি। ক্রিকেট থেকে অবসর নেয়ার পর অনেকগুলো বছর বিসিসিআইয়ে সচিবের দায়িত্ব পালন করেন ও ৫ বছরের জন্য পাকিস্তানে বসবাস করেন।
১৯৩৯-৪০ থেকে ১৯৫৮-৫৯ মৌসুম পর্যন্ত হায়দ্রাবাদের পক্ষে প্রথম-শ্রেণীর ক্রিকেটে অংশগ্রহণ করেন। ১৯৪৭-৪৮ মৌসুমে রঞ্জি ট্রফিতে মাদ্রাজের বিপক্ষে প্রথম-শ্রেণীর ক্রিকেটে সেরা বোলিং করেন। উভয় ইনিংসে যথাক্রমে ৫/২৮ ও ৯/৫৩ পান। ১৯৫০-৫১ মৌসুমে হোলকার হায়দ্রাবাদের বিপক্ষে ৭৫৭ রান করলেও তার বোলিং ছিল ৯২.৩-২১-২৪৫-৪।
১৯৪৮-৪৯ থেকে ১৯৫৮-৫৯ মৌসুম পর্যন্ত সমগ্র খেলোয়াড়ী জীবনে ভারতের পক্ষে ২২ টেস্টে অংশ নিয়েছিলেন তিনি। ৩১ ডিসেম্বর, ১৯৪৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে মন্টু ব্যানার্জী’র সাথে একযোগে টেস্ট ক্রিকেটে অভিষেক ঘটে তার।
১৯৫২ সালে ইংল্যান্ড ও ১৯৫৪-৫৫ মৌসুমে পাকিস্তান সফরে যান। ১৯৫৫-৫৬ মৌসুমে নিউজিল্যান্ডের বিপক্ষে এক টেস্টে দলের নেতৃত্বে ছিলেন। ঐ টেস্টটি ড্রয়ে পরিণত হয়। ১৯৫৮-৫৯ মৌসুমে ওয়েস্ট ইন্ডিজের বিপক্ষে দুই টেস্টে অধিনায়কের দায়িত্ব পালন করেন। উভয় টেস্টেই তার দল পরাজিত হয়।
১৯৫২ সালে ইংল্যান্ড সফরে দলের শীর্ষ বোলার ছিলেন। প্রথম-শ্রেণীর খেলাগুলোয় ২১.৯২ গড়ে ৮০ উইকেট এবং চার টেস্টে ২৪.৭৩ গড়ে ১৫ উইকেট পান। এ প্রসঙ্গে উইজডেন মন্তব্য করে যে, ‘বিশ্ব ক্রিকেট অঙ্গনে সর্বোচ্চ পর্যায়ে থাকা স্বত্ত্বেও অন্যদিকে তাঁর দারুণ ব্যর্থতা ছিল।’ প্রথম টেস্টের প্রথম ইনিংসে ৬৩ ওভার বোলিং করে ৫/১০০ পান। অক্সফোর্ড বিশ্ববিদ্যালয়ের বিপক্ষে ৮/৮৪ ও ৫/৬৬ পেয়েছিলেন।
১৯৫২-৫৩ মৌসুমে পাকিস্তানের বিপক্ষে উদ্বোধনী টেস্টে তিনি পাঁচ উইকেট পান। এছাড়াও, ১১ নম্বরে ব্যাটিংয়ে নেমে ৫০ তোলেন। তন্মধ্যে, দশম উইকেটে হিমু অধিকারী’র সাথে জুটি গড়ে ১০৯ রান তোলেন। ১৯৫৬-৫৭ মৌসুমে কলকাতায় অস্ট্রেলিয়ার বিপক্ষে অনুষ্ঠিত তৃতীয় টেস্টে ৭/৪৯ ও ৩/৮১ পান যা ইনিংসে তার সেরা বোলিং ও খেলায় সেরা বোলিং পরিসংখ্যান।
১৯৬৭-৬৮ মৌসুমে অস্ট্রেলিয়া ও নিউজিল্যান্ড সফরে ভারত দলের ম্যানেজার ছিলেন তিনি।
পাকিস্তানের সাবেক অধিনায়ক আসিফ ইকবাল তার ভাতিজা এবং ভারতীয় টেনিস তারকা সানিয়া মির্জা সম্পর্কে তার আত্মীয়। ২৮ অক্টোবর, ১৯৯৮ তারিখে অন্ধ্রপ্রদেশের হায়দ্রাবাদে ৭৬ বছর বয়সে গুলাম আহমেদের দেহাবসান ঘটে।
ম্যারিল্যান্ড রুট ৭৪৩

ম্যারিল্যান্ড রুট ৭৪৩ (এমডি-৭৪৩) যুক্তরাষ্ট্রের ম্যারিল্যান্ডে অবস্থিত একটি রাজ্য মহাসড়ক। রাস্তাটি এক মাইল (১.৬১কি.মি.) লম্বা। এমডি-৭৪৩ ফ্রস্টবার্গের এমডি-৩৬ থেকে একহার্ট এর ইউএস রুট ৪০ অল্টারনেট পর্যন্ত বিস্তৃত। প্রকৃতপক্ষে এমডি-৭৪৩ একহার্ট মাইনের ইউএস-৪০ এর অংশ। রাস্তাটি ১৯৫০ সালে তৈরী করা হয়, যখন কিনা ইউএস-৪০ কে বাইপাস হিসেবে ব্যবহার করা হতো।
এমডি-৭৪৩ মূলত ফ্রস্টবার্গের এমডি-৩৬ থেকে আরম্ভ হয়, এবং ইউএস রুট-৪০ অল্টারনেট এ গিয়ে শেষ হয়। এটি একটি দুই-লেনের রাস্তা। রাস্তাটি একহার্ট মাইনের গ্র্রামের মধ্যদিয়ে পূর্ব দিকে চলমান। এমডি-৭৪৩ পার্কারবার্গ রোডের এমডি-৬৩৮ এ তীব্র বাঁক নিয়ে এর পূর্বপ্রান্তবিন্দু ইউএস রুট-৪০ অল্টারনেট এ গিয়ে সমাপ্ত হয়।
একহার্ট মাইনের জাতীয় মহাসড়ক হবার পূর্বে এমডি-৭৪৩ ছিল ইউএস-৪০ এর অংশবিশেষ। রাস্তাটি একমাত্র মহাসড়ক ছিল, যা কিনা ম্যারিল্যান্ড স্টেট রোডস্ কমিশন দ্বারা ১৯০৯ সালে সংস্কারের জন্য মনোনিত ছিল। রাস্তাটি ১৯১১ সাল নাগাদ পাঁকা সড়কে পরিনত হয়। রাস্তাটি ১৯৫০ সালে তৈরী করা হয়, যখন কিনা ইউএস-৪০ কে বাইপাস হিসেবে ব্যবহার করা হতো। এমডি-৭৪৩ এর পশ্চিম প্রান্তবিন্দু ১৯৭২ সালের রাস্তা মতো এমডি-৩৬ এ গিয়ে শেষ হয়েছিল, যা কিনা ফ্রস্টবার্গে অবস্থিত। পুরো রাস্তাটি অ্যালিগানি কাউন্টিতে অবস্থিত।
আসিফ ইকবাল (ক্রিকেটার)

আসিফ ইকবাল রাজভি (; জন্ম: ৬ জুন, ১৯৪৩) ব্রিটিশ ভারতের হায়দ্রাবাদে জন্মগ্রহণকারী পাকিস্তানের সাবেক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান ও কার্যকরী ডানহাতি মিডিয়াম বোলার। পাকিস্তান দলের অধিনায়কেরও দায়িত্ব পালন করেন। কাউন্টি ক্রিকেটে কেন্টের নেতৃত্ব দেন আসিফ ইকবাল। এছাড়াও, হায়দ্রাবাদ, করাচি, ন্যাশনাল ব্যাংক অব পাকিস্তান, পাকিস্তান ইন্টারন্যাশনাল এয়ারলাইন্স দলে খেলেছেন। বর্তমানে তিনি আইসিসি’র ম্যাচ রেফারির দায়িত্ব পালন করছেন। ভারতের সাবেক অধিনায়ক গুলাম আহমেদ ও টেনিস তারকা সানিয়া মির্জা সম্পর্কে তার আত্মীয়।
ভারতের হায়দ্রাবাদে ক্রিকেট খেলা শিখলেও ১৯৬১ সালে পাকিস্তানে অভিবাসিত হন। সেখানে তিনি সুইং বোলিংয়ের মাধ্যমে দলের বোলিং উদ্বোধনে নামতেন। পরবর্তীকালে ব্যাটিংয়ের দিকে মনোনিবেশ ঘটান। পায়ের কারুকাজ ও কভার ড্রাইভে ব্যাটিং করে পরিচিতি পান। ১৯৭৫ সালের ক্রিকেট বিশ্বকাপের উদ্বোধনী আসরে পাকিস্তান দলকে নেতৃত্ব দেন। ১৯৭৯ সালের বিশ্বকাপে দলকে সেমি-ফাইনাল পর্যন্ত নিয়ে যান।
ট্রেজারস হাউজ

ট্রেজার হাউজ ইংল্যান্ডের সামারসেট প্রদেশের মারটকে অবস্থিত একটি একটি ন্যাশনাল ট্রাস্ট মালিকানাধীন সম্পত্তি। এটি একটি প্রথমশ্রেনীর ভবন হিসেবে আখ্যায়িত। বিশপ'স প্যালেস, ওয়েলস বাদে এটা দেশের প্রাচীনতম অট্টালিকা।
ত্রয়োদশ শতকে নির্মিত মূল ভবনগুলো কয়েকবার সংযুক্ত করা হয়। এর সাথে পঞ্চদশ শতাব্দীতে নির্মিত গম্বুজাকৃতি দরবার হল যুক্ত করা হয়। ১৯৭০ সালে ন্যাশনাল ট্রাস্টকে দায়িত্ব দেবার পরে এর বেশিরভাগ রুমের দেয়ালচিত্রগুলো পুনরুদ্ধার ও উন্মুক্ত করা হয়। ভবনটি বাথ এবং ওয়েলসের বিশপের অধীকারে ছিল এবং এক সময় যখন জন ল্যাংটন ইংল্যান্ডের চ্যান্সেলর ছিলেন তখন এটি রাষ্ট্রীয় মহামুদ্রা সংরক্ষণ করতে ব্যবহৃত হত।
ট্রেজার হাউজ ত্রয়োদশ শতাব্দীতে হ্যামস্টোন নির্মিত একটি মধ্যযুগীয় যাজকালয়। ১২৫০ সালে নির্মিত সৌর ফলকগুলো ভবনটির প্রাচীনতম অংশ হিসেবে আজো টিকে আছে যা একে সামারসেটের দ্বিতীয় প্রাচীনতম অধ্যুষিত ভবন করে তুলেছে। এটি চার্চ অফ অল সেইন্টস গ্রামে যাজকের বাসভবন হিসেবে অভিহিত হত। এটি ১২২৭ সালে ওয়েলস ক্যাথেড্রালের হিউ অফ ওয়েলস মালিকানাধীন হয়,  যিনি গীর্জাটির প্রধান যাজক এবং রক্ষক নিযুক্ত হন। দরবার হলটি ১২৯৩ সালে যুক্ত করা হয়। ১২৯২ সালে জন ল্যাংটন রাষ্ট্রীয় মহামুদ্রা গ্রহণ করেন, যা মারটকের কোর্টে সংরক্ষিত ছিল। রান্নাঘর পঞ্চদশ শতাব্দীতে যুক্ত করা হয়।
১৮৪৯ সালে যাজকীয় কমিশনারদের মালিকানায় যাবার পূর্বে ভবনটি মারটক মঠ এর দায়িত্বে ছিল। তখন এটি ছিল ব্যক্তিমালিকানাধীন। ১৯৪৩ সালে সামারসেট আর্কিওলোজিক্যাল এন্ড ন্যাচারাল হিস্ট্ররী সোসাইটির জাদুঘরের গ্রন্থাগরিক-অধ্যক্ষ হ্যারল্ড সেইন্ট জর্জ গ্রে এটি সংরক্ষণের জন্য কিনে নেন। তাঁর স্ত্রী ১৯৭০ সালে এর ভারার্পন করেন।
১৯৮৭ সালে এটি প্রথমশ্রেনীর ভবন হিসেবে আখ্যায়িত হয়।
নির্মাণের পরেও ভবনটিকে অনেক বার সংস্কার অ পরিবর্ধন করা হয়েছে। ভবনটি T-আকৃতির। পঞ্চদশ শতাব্দীতে চারটি গম্বুজবেষ্টিত দরবার হল নির্মাণ করা হয়। ১৯শ শতকে খড় দিয়ে ছাওয়ার আগে এর ছাদ স্থানীয় খনিজ দিয়ে তৈরি করা হয়েছিল। বর্তমানের কাদামাটির ছাউনিটি ২০শ শতকের তৈরি।
রান্নাঘর ব্লকটি ১৫শ শতকের শেষদিকে বা ১৬শ শতকের প্রথমদিকে যুক্ত করা হয় এবন এর সাথে বাকি অট্টালিকার সরাসরি সংযোগ নেই। ১২৫০ সালের সৌর ফলকগুলো প্রাচীনতম অংশ। এটার একটা দেয়ালচিত্রে ঘেরা পাথরের কারুকাজ করা জানালা আছে। এটি দরবার হল থেকে একটি আড়ালপথ দ্বারা পৃথক করা আছে।
একটি ব্যক্তিগত কামরার উপরতলার দেয়াল ষোড়শ শতকে লাইমওয়াশ দিয়ে আচ্ছাদিত করা হয় যা ১৯৯৫ সালে ত্রয়োদশ শতকের যিশুর একটি দেয়ালচিত্র বের করার জন্য অপসারন করা হয়। গোলাপ আর আঙুর পাতা দিয়ে তৈরি ক্রুশে বিদ্ধ করার চিত্র ১৯৯০ সালে উন্মুক্ত করা হয়।
চ্যাপ্টাকৃমি

চ্যাপ্টা কৃমি () বা পর্ব প্লাটিহেলমিনথেস () গ্রিক শব্দ Platys অর্থাৎ Flat তথা চ্যাপ্টা এবং Helminths অর্থাৎ Worm তথা কৃমি বা কীট থেকে এসেছে। এই পর্বের প্রাণীরা ত্রিস্তরবিশিষ্ট, সিলোম বিহীন, উপর নিচে চ্যাপ্টা, পায়ুছিদ্রবিহীন এবং রক্ত সংবহনতন্ত্র বিহীন।
প্লাটিহেলমিনথিস পর্বের মোট ৩ টি শ্রেণি বিদ্যমান।
ল্যাটিন শব্দ Turbella অর্থ Stirring থেকে টারবেলারিয়া শব্দটি এসছে। পাতার মতো দেহে কিউটিকল অনুপস্থিত তবে এপিডার্মিস (Epidermis) সিলিয়াময় (Ciliated) এবং র‍্যাবডাইট (Rhabdite) বিশিষ্ট। চোষক অঙ্গ উপস্থিত অথবা অনুপস্থিত। মুখছিদ্র অঙ্কীয় দিকে উন্মুক্ত এবং পেশীময় গলবিলের (Muscular pharynx) মাধ্যমে অন্ত্রের (Intestine) সাথে যুক্ত। অধিকাংশই উভলিঙ্গ (Hermaphrodite) অর্থাৎ একই প্রাণীদেহে পুরুষ ও স্ত্রী প্রজনন অঙ্গ বর্তমান, অনেকেই অযৌন পদ্ধতিতে বংশ বিস্তার করে থাকে। চোষক (Sucker) অনুপস্থিত। মুক্তজীবী এবং লার্ভা (Larva) দশা অনুপস্থিত। স্থলচর (Terrestrial) বা জলচর (Aquatic), সামুদ্রিক বা স্বাদুপানিতে বসবাসকারী। সাধারণভাবে এরা এডিওয়ার্ম (Eddyworm) নামে পরিচিত। উদাহরণ: "Dugesia tigrina" (প্লানেরিয়া)
গ্রিক শব্দ Trema অর্থ Hole তথা গর্ত বা বিবর বা কোটর এবং Eidos অর্থাৎ Form তথা আকার থেকে ট্রিমাটোডা শব্দটি এসছে। নলাকার বা চ্যাপ্টা পাতার মতো দেহে কিউটিকলের পুরু স্তর বর্তমান এবং সিলিয়া অনুপস্থিত। মুখছিদ্রকে পরিবৃত্ত করে অবস্থান করা একটি বৃহৎ চোষক অঙ্গ বর্তমান এবং অনেক সময় হুক (Hook) দেখতে পাওয়া যায়। একটি মুখছিদ্র এবং দুটি শাখায় বিভক্ত খাদ্যনালী উপস্থিত কিন্তু পায়ু (Anus) অনুপস্থিত। একাধিক লার্ভা (Larva) দশা উপস্থিত। সকলেই পরজীবী (বহিঃ অথবা অন্তঃ) এবং জীবনচক্র সম্পন্ন করতে পর্যায়ক্রমে মেরুদণ্ডী ও অমেরুদণ্ডী পোষকদেহে অবস্থান করতে হয়। অধিকাংশই উভলিঙ্গ (Monoecious) প্রাণী অর্থাৎ একই প্রাণীদেহে পুরুষ ও স্ত্রী প্রজনন অঙ্গ বর্তমান। সাধারণভাবে ফ্লুক (Fluke) নামে পরিচিত। উদাহরণ: "Fasciola hepatica" (যকৃত কৃমি)
গ্রিক শব্দ Kestos অর্থ Girdle তথা কটিবন্ধ এবং Eidos অর্থ Form তথা আকার থেকে সিস্টোডা শব্দটি এসেছে। এদের দেহ দীর্ঘ ও চ্যাপ্টা ফিতার মতো দেহে কিউটিকলের স্তর পুরু তবে সিলিয়া অনুপস্থিত এবং ৮০০-৯০০টি প্রোগ্লোটিড (Proglottid) নামক খণ্ডাংশ নিয়ে গঠিত। প্রতিটি খণ্ডাংশ এক বা দুই সেট পুরুষ অথবা স্ত্রী প্রজনন অঙ্গ বহন করে। দেহের অগ্র প্রান্তে চোষক অঙ্গ (Sucker) ও বাঁকা হুক (Hook) বিশিষ্ট স্কোলেক্স (Scolex) বর্তমান। মুখছিদ্র ও খাদ্যনালী অনুপস্থিত। সংবেদী অঙ্গ (Sense organ) অনুপস্থিত। একাধিক লার্ভা (Larva) দশা উপস্থিত। সকলেই অন্তঃপরজীবী এবং জীবনচক্র সম্পন্ন করতে এক বা একাধিক পোষকদেহে অবস্থান করতে হয়। সাধারণভাবে এরা টেপওয়ার্ম (Tapeworm) নামে পরিচিত। উদাহরণ: "Taenia solium" (ফিতা কৃমি)
এম-১০০ (মিশিগান হাইওয়ে)

এম-১০০ মার্কিন যুক্তরাষ্ট্রের মিশিগান রাজ্যের কেন্দ্রস্থলে অবস্থিত একটি উত্তর-দক্ষিণগামী প্রধান জাতীয় মহাসড়ক। এটি পটারভিল ও গ্র্যান্ড লেজের মধ্যে অবস্থিত যা রাজধানীর পশ্চিমে আন্তঃরাজ্য মহাসড়ক-৬৯(আই-৬৯) ও অন্তঃরাজ্য মহাসড়ক-৯৬(আই-৯৬) কে সংযুক্ত করে। মহাসড়কটি পূর্বে এম-১৬ এর একটি অংশবিশেষ ছিল। পরবর্তীতে এম-১৬ পুননির্মাণ হবার পর ১৯২৭ সালে এম -১০০ মহাসড়কটি তৈরি করা হয়। ১৯৩০, ১৯৫০ ও ১৯৯০ সালের তিনটি সম্প্রসারের মাধ্যমে এম-১০০ বর্তমান রুপ লাভ করেছে। 
এম-১০০ পটারভিলের আই-৬৯  এর ৬৬ নম্বর বহিঃগমন পথ থেকে শুরু হয়। মহাসড়কটি উত্তর দিকে হার্টেল সড়ক বরাবর অগ্রসর হয় এবং পুরাতন ইউএস মহাসড়ক-২৭(ইউএস-২৭) ল্যান্সিং সড়ককে শহরতলীর দক্ষিণে পরস্পর ছেদ করে। হার্টেল সড়ক পটারভিল থেকে উত্তর দিকে গ্র্যান্ড লেজের দিকে যায়। এম-৪৩ এর উত্তর দিকে এম-১০০ ক্লিনটন সড়ককে অনুসরণ করে এবং উইলো মহাসড়কের উত্তর দিকে পৌছে তা জেফারসন সড়কের সাথে আগাতে থাকে। এরপর এটি সেতু সহযোগে গ্র্যান্ড নদী অতিক্রম করে এম-১০০ নদীর উত্তর দিকে পুনরায় ক্লিনটন সড়কে ফিরে আসে। শহরের উত্তর প্রান্তে এই মহাসড়ক আবারো হার্টেল সড়ক নামধারণ করে। পরবর্তীতে তা আব্রামস মিউনিসিপাল বিমানবন্দরের কাছে রাইট সড়ক নাম লাভ করে। মহাসড়কটি গ্র্যান্ড নদীর উত্তরে এম-১০০ আন্তঃরাজ্য মহাসড়ক - ৯৬ (আই-৯৬) এর সাথে যুক্ত হয়ে শেষ হয়। 
মিশিগান রাজ্যের অন্যান্য মহাসড়কের মত এম-১০০ও মিশিগান পরিবহন বিভাগ দ্বারা পরিচালিত হয়। ২০১১ সালে ট্র্যাফিক বিভাগের এক সার্ভেতে দেখা যায় যে  পটারভিল ও গ্র্যান্ড লেজ শহরের মধ্যে যাতায়তের জন্য  নুন্যতম ৫,৪১৯ টি থেকে সর্বোচ্চ ১৬,৬২৬ টি  যানবাহন প্রতিদিন এই মহাসড়ক ব্যবহার করে।  তবে এম-১০০ এর কোন অংশই যুক্তরাষ্ট্রের অর্থনীতি, প্রতিরক্ষা ও গতিশীলতার জন্য গুরুত্বপূর্ণ হিসেবে বিবেচিত জাতীয় মহাসড়ক ব্যাবস্থার অন্তর্গত নয়।  
এম-১০০ ১৯২৫ সালে নির্মিত হয় যখন এম-১৬ কে পরিবর্তন করে সরাসরি ল্যান্সিং ও ইগলের মধ্যে নেয়া হয়। এম-১০০ গ্র্যান্ড লেজে এম-৩৯ থেকে শুরু হয় এবং উত্তরে এম-১৬  এর দিকে অগ্রসর হয়। মহাসড়কটি ১৯৩২ সালের শেষ দিকে দক্ষিণে সম্প্রসারণ করা হয়। এর উত্তর প্রান্ত ১৯৫৮ সালে সম্প্রসারণ করে ইউএস ১৬(বর্তমান আই-৯৬) এর সঙ্গে যুক্ত করা হয়। দক্ষিণ প্রান্তও একই ভাবে ১৯৯১ সালে সম্প্রসারণ করে পটারভিলের নিকটে আই-৬৯ বা ইউএস ২৭ এর ফ্রিওয়েতে যুক্ত হয়।
কে-১৪৩ (ক্যান্সাস হাইওয়ে)

কে-১৪৩ (ক্যান্সাস হাইওয়ে) যুক্তরাষ্ট্রের ক্যান্সাসে অবস্থিত একটি রাজ্য মহাসড়ক। রাস্তাটি ৪.৬৫৮ মাইল (৭.৪৯৬কি.মি.) লম্বা। রাস্তাটি উত্তরাঞ্চলীয় ক্যান্সাসের সেলিনর ইন্টারস্টেট-৭০ থেকে শুরু হয়ে উত্তর-দক্ষিণ বরাবর কৃষি জমি পেরিয়ে ইউএস রুট ৮১ (ইউএস ৮১) তে গিয়ে শেষ হয়। রাস্তাটির দক্ষিণাংশ চার-লেন বিশিষ্ট বিভক্ত সড়ক হলেও উত্তরাংশ দুই-লেনের সড়ক। রাস্তাটিতে দৈনিক গড়ে ১৫৮০ থেকে ৪১৩৩ টি যানবাহন চলাচল করে। কে-১৪৩ এ তিন ধরনের ফুটপাত রয়েছে। রাস্তাটি জাতীয় মহাসড়ক ব্যবস্থার অংশ নয়। রাস্তাটি ১৯৭০ সালে ইউএস ৮১ অল্টারনেট হিসেবে তৈরী করা হলেও, ১৯৮০ সালের দিক নাম পরিবর্তন করে কে-১৪৩ রাখা হয়।
কে-১৪৩ উত্তরাঞ্চলীয় ক্যান্সাসে অবস্থিত সেলিনর ইন্টারস্টেট-৭০ থেকে আরম্ভ হয়। প্রথম ০.৯ মাইল রাস্তা সেলিন শহর প্রান্তের বাণিজ্যিক এলাকা এবং কৃষিজমি অতিক্রম করে চলে। এর একটু দুরে গিয়ে চার-লেনের রাস্তাটি দুই-লেনের রাস্তায় পরিনত হয়। এরপর কে-১৪৩ সেলিন নদী অতিক্রম করে উত্তরে সেলিনর কৃষিজমি পেরিয়ে যায়। ২.৭ মাইল রাস্তা অতিক্রম করে রাস্তাটি উত্তর-পশ্চিম দিকে মোড় নেয়, এবং বেশ কিছু উচু-নিচু পথ পাড়ি দিয়ে এগোতে থাকে, এবং ইউএস ৮১ তে গিয়ে শেষ হয়। পুরো রাস্তাটি ৪.৬৫৮ মাইল বা ৭.৪৯৬ কি.মি.। কে-১৪৩ এর প্রথম ০.৯ মাইলে দৈনিক গাড়ি চাপ সর্বোচ্চ ৪১৩৩ টি, যখন কিনা বাকি পথে গাড়ির সংখ্যা গড়ে ১৫৮০-১৫৯৫ এর মধ্যে ওঠানামা করে। রাস্তাটিতে তিন ধরনের ফুটপাত। এতো কিছুর পরেও রাস্তাটি জাতীয় মহাসড়ক ব্যবস্থার অংশ নয়।
রাস্তাটি ১৯৭০ সালের দিকে ইউএস-৮১ অল্টারনেট হিসেবে তেরী করা হলেও ১৯৮০ সালে এর নাম পরিবর্তন করে কে-১৪৩ রাখা হয়।
এম-১৫২ (মিশিগান হাইওয়ে)

এম-১৫২ যুক্তরাষ্ট্রের মিশিগানে অবস্থিত একটি ট্রাংকলাইন রাজ্য মহাসড়ক। এটি চেস এবং ভ্যান ব্যুরেন কাউন্টিতে অবস্থিত। রাস্তাটি সিস্টার লেক হয়ে লেক কেবিনের মধ্যবর্তী এলাকার সংযোগ-সড়ক হিসেবে ব্যবহৃত হয়। রাস্তাটি ১৯৩০-এর দশকে দিকে নামকরণ করা হয়। এখন পর্যন্ত রাস্তাটি অপরিবর্তীত ভাবে বিদ্যমান রয়েছে।
রাস্তাটি সাউথ কাউন্টি লাইন রোড এর বর্ডার লাইন ভ্যান ব্যুরেন থেকে শুরু হয়। এর পাশেই বেরিন কাউন্টিতে রাউন্ড লেক অবস্থিত। যা কিনা, এম-১৫২ দিয়ে চলে, এর নাম ৯২ অ্যাভিনিউ, এটি সিস্টার লেক পর্যন্ত বিস্তৃত। এখান থেকে রাস্তাটি ডিওয়ে এবং মিশিগান লেক অতিক্রম করার পূর্বে পূর্বদিকের ডিওয়ে লেক স্টিট অতিক্রম করে। পশ্চিম প্রান্তবিন্দু এবং ডিওয়ে লেক স্টিট এলাকা দিয়ে এম-১৫২ লেকে যাবার সুযোগ প্রদান করে। রাস্তাটি সর্বশেষে এম-৫১ এ শেষ হবার পূর্বে সাড়ে তিন মাইল পূর্বদিকে অতিক্রম করে। এটি জাতীয় মহাসড়ক ব্যবস্থার অংশ নয় , জাতীয় মহাসড়কগুলো মুলত দেশের খুব গুরুত্বপূর্ণ সড়ক হিসেবে বিবেচিত হয়। মিশিগান ডিপার্টমেন্ট অব ট্রান্সপোর্টেশানের হিসাব মতে ২০০৯ সালের পরিসংখ্যান বলে, সড়কটি দিয়ে গড়ে দৈনিক ৩৩১৮ টি যানবাহন চলাচল করে। যদিও বাণিজ্যিক যানবাহনের সংখ্যা মাত্র ১৩টি।
১৯৩৩ সালে এম-১৫২ কে নামকরণ করা হয়। রাস্তাটি ১৯৪৫ সাল নাগাদ পুরোপুরি বাঁধিয়ে ফেলা হয়। তখন থেকেই রাস্তাটি অপরিবর্তিত রয়েছে। যদিও রাস্তাটিকে স্থানীয় প্রশাসনের নিকট হস্তান্তরের সুপারিশ করা হয়েছিল। মিশিগান ডিপার্টমেন্ট অব ট্রান্সপোর্টেশান একে একটি প্রস্তাবিত হস্তান্তর হিসেবে ১৯৭৪ সালের কন্ট্রোল সেকশান অ্যাটলাসে অন্তর্ভুক্ত করা হয়।
ওয়াশিংটন স্টেট রুট ২৩০

স্টেট রুট ২৩০ (এসআর ২৩০) হল আইনি কিন্তু অনির্মিত রাজ্য মহাসড়ক, যা যুক্তরাষ্ট্রের ওয়াশিংটন অঙ্গরাজ্যের হোয়াইটম্যান ও এ্যাডমস কাউন্টিতে অবস্থিত। মহাসড়কটি রিটজভিলে ইন্টারস্টেট ৯০ (আই-৯০) এবং ইউএস রুট ৩৯৫ (ইউএস-৩৯৫) এর একটি জাংশন থেকে শুরু হয়েছে এবং এটি পশ্চিম দিকে ভ্রমণ করে ইওয়ান-এ এসআর ২৩০ এর সাথে সংযোগস্থাপন করে শেষ হয়েছে। দ্বিতীয় বিশ্বযুদ্ধ শেষে একটি পরিসংখ্যান করে, প্রথম হাইওয়ে পরিকল্পনায় ১৯৪৫ সালে মহাসড়কটি তৈরির প্রস্তাব করা হয়েছিল। যাহোক এরপর মহাসড়কটি নির্মাণে আর কোন পদক্ষেপ নেওয়া হয়নি।
রাস্তাটি রিটজভিলে আই ৯০ এবং ইউএস ৩৯৫ এর একটি সংযোগস্থল থেকে শুরু হয়েছে। এরপর রাস্তাটি কিছু মিশ্র কৃষি জমি ও প্রাকৃতিক মরুভুমির মধ্য দিয়ে এগিয়ে গিয়ে এ্যাডামস-হোয়াইটম্যান কাউন্টি লা্ইন অতিক্রম করে। এরপর এসআর ২৩০ ইওয়ানের নিকটে এসআর ২৩ এর একটি সংযোগস্থলে গিয়ে শেষ হয়, যা মহাসড়কটির পূর্ব টার্মিনাস। বর্তমানে ভ্রমণকারীরা চায় দুটি সম্প্রদায়ের মাঝামাঝিতে অবস্থিত ফ্রীওয়ে থেকে স্প্রাগ ভ্রমণ করতে। তারপর রাস্তাটি দক্ষিণ-পূর্ব দিকে এসআর ২৩ বরাবর এগিয়ে গেছে।
১৯৪৫ সালে রাস্তাটির প্রথম প্রস্তাব করা হয়েছিল, যাতে সমর্থন করেছিলেন রিটজভিল চেম্বার অব কর্মাস এবং কলফক্সের সেনেটর এলমার সি. হান্টলে। একটি আর্নমাক হিসাবে প্রকল্পের জন্য মাত্র $১.৫ মিলিয়ন ডলার (২০১৩ সালে যা প্রায় $৪৮.৭ মিলিয়ন ডলারের সমান) সালে যা যুদ্ধের পরে ব্যবহার করতে নাচক করা হয়েছিল। ১৯৬৪ সালের স্টেট মহাসড়ক নাম্বারকরণের পরে, প্রস্তাবিত মহাসড়ক নামকরণ অনুসারে বর্তমান নাম এসআর ২৩০ করা হয়। এসআর ২৩ এর আইনি সংজ্ঞায়, প্রস্তাবিত মহাসড়কের পূর্ব টার্মিনাস ১৯৮৭ সালে লেজিসলেটিভ সেশনে এসআর ২৩০ এর একটি সংযোগস্থলে সরিয়ে তা পরিবর্তন করেছিল।
উদ্ধব ভরালী

উদ্ধব ভরালী আসামের লক্ষীমপুর জেলার একজন বিজ্ঞানী এবং ইঞ্জিনিয়ার। ২০১২ সালের জুলাই মাসের ৫ তারিখে, ভরালী তার আবিস্কৃত ডালিমের গুটি তোলার যন্ত্রের ("benchtop pomegranate de-seeder") জন্য The Create the Future Design Contest এর দ্বিতীয় পুরস্কারের জন্য নির্বাচিত হন। বিজ্ঞানীর নামএ তার আবিস্কৃত প্রযুক্তির মধ্যে প্রায় ৩৯টা পেটেন্ট আছে। তিনি প্রায় ১১৮টা যন্ত্র উদ্ভাবন করেছেন। ১৯৮৮ সালে তিনি প্রথম কম খরচে পলিথিন নির্মাণ করার যন্ত্র আবিষ্কার করেন। তিনি "World Technology Award" এর জন্যও মনোনিত হয়েছিলেন। 
উদ্ধব ভরালীর জন্ম লক্ষীমপুর জেলার উত্তর লক্ষীমপুর নগরে, তার বাবা ছিলেন একজন সাধারণ ব্যবসায়ী। উত্তর লক্ষীমপুর সরকারি উচ্চ মাধ্যমিক বিদ্যালয় থেকে উদ্ধব ভরালী স্কুলের শিক্ষা গ্রহণ করেন। স্কুলে থাকা অবস্থায় তিনি দুবার এক বছরে দুটা শ্রেণীতে উতীর্ণ হয়েছিল। পরে তিনি যোরহাট ইঞ্জিনিয়ারিং মহাবিদ্যালয় এ ম্যাকানিক্যাল ইঞ্জিনিয়ারিং বিদ্যায় (Mechanical Engineering) ভর্তি হন। কিন্তু পারিবারিক আর্থিক দুরাবস্থার কারণে কলেজের বেতন দিতে না পারার তার ইঞ্জিনিয়ারিং শিক্ষা মাঝপথে থেমে যায়৷ তার পর তিনি চেন্নাইর Institute of Engineers- Madras ভর্তি হন, কিন্তু দুর্ভাগ্যবসতঃ পিতার মৃত্যুর কারণে তার শিক্ষা অর্ধেক সমাপ্ত করে পরিবারের দায়িত্ব নিতে হয়। 
পারিবারিক আর্থিক দুরবস্থা এবং ব্যাংকের ঋণের বোজা দূর ক্রার প্রচেষ্টায় প্রথমে উদ্ধব ভরালীকে আৱবিস্করের কথা ভাবায়, ১৯৮৮ সালে তিনি প্রথম একটি কম খরচী পলিথিন তৈরির যন্ত্র আৱিস্কার করেন যার দাম সেই সময়কার প্রচলিত পলিথিন তৈরির যন্ত্রের থেকে যতেষ্ঠ কম ছিল। তার পর থেকেই উদ্ধব ভরালী এটাকে গ্রাম্য জীবন এবং ব্যবসায়তে ব্যবহারযোগ্য যন্ত্র হিসেবে রুপ দেন যদিও গ্রহণযোগ্যতা পায়নি। ২০০৫ সালে আহমেদাবাদের জাতীয় উদ্ভাবন সংস্থা National Innovation Foundationর দৃষ্টি ভরালীর ওপরে পরে এবং তারা ভরালীকে নিয়ে বিভিন্ন পত্রপ্ত্রিকায় ও লেখালেখি করে, ২০০৬ সালে তার ডালিম এর গুটি উলিওৱা যন্ত্রটি পৃথিবীর একমাত্র এধরনেের যন্ত্র হিসাবে স্বীকৃত হয় এবং আমেরিকার মহাকাশ সংস্থা NASAর The Create the Future Design Contest এ দ্বিতীয় পুরস্কার লাভ করে। তার আবিষ্কার সমূহের মধ্যে ৩৯টা পেটেন্ট তার নামে আছে, এপর্যনন্ত তিনি ১১৮টা যন্ত্র আবিষ্কার করেছেন। তার অন্যান্য ঊল্লেখযোগ্য আবিষ্কার হচ্ছে চা গাছের পাতাা তোলার যন্ত্র (mini CTC tea plant), তামোলএর খোসা ছড়ানোর যন্ত্ৰ, আদার খোসা তোলার যন্ত্র ইত্যাদি।
তার প্রাপ্ত কয়েকটা পুরস্কারের মধ্যে ঊল্লেখযোগ্য কিছু হল,
উদ্ধব ভরালী লক্ষীমপুর জেলার উত্তর লক্ষীমপুর নগরের কমলাবরীয়া রোডে মা, পরিবার এবং পুত্র সন্তান নিয়ে বাস করেন।
উদ্ধব ভরালীর উদ্ভাবন সমূহ গ্রাম্য জীবন এবং কৃষি কেন্দ্রিক, তার উদ্ভাবন সমূহ দেশ বিদেশেের দরিদ্র সীমার নিচে বাস করা জনগণেের কাজে অর্থাৎ তাদের গুরুত্ব প্রদান করে। তিনি প্রতি মাসে পেটেন্ট রয়েলিটি থেকে পাওয়া টাকার ১০ শতাংশ এখন বৃদ্ধাশ্রমে এবং ১০ শতাংশ এখন অনাথ আশ্রমে দান করেন।
তিওয়ানাকু সভ্যতা

তিওয়ানাকু সভ্যতা (স্পেনীয় - "Tiahuanaco" বা "Tiahuanacu") হল প্রাক্‌-কলম্বীয় আমেরিকার এক অন্যতম গুরুত্বপূর্ণ সভ্যতা। দক্ষিণ আমেরিকার বলিভিয়ার পশ্চিমাংশে এর বিকাশ ঘটেছিল। ঐতিহাসিকদের মতে এরা ছিল ইনকাদের সবচেয়ে গুরুত্বপূর্ণ পূর্বসূরী। তিতিকাকা হ্রদ তীরবর্তী এই সভ্যতার সবচেয়ে গুরুত্বপূর্ণ প্রত্নতাত্ত্বিক নিদর্শন পাওয়া গেছে বলিভিয়ার রাজধানী লা পাজ থেকে পশ্চিমে দেসাখুয়াদেহো যাওয়ার রাস্তায় লা পাজ থেকে ৭২ কিলোমিটার দূরে তিওয়ানাকু নামক স্থানে। আন্দিজ পর্বতের সুউচ্চ আলতিপ্লানো উচ্চভূমিতে অবস্থিত এই অঞ্চল সমুদ্রপৃষ্ঠ থেকে প্রায় ১২৬০০ ফুট বা ৪০০০ মিটার উঁচু। ১৫৪৯ খ্রিষ্টাব্দে স্পেনীয় বিজেতা ("কনকিস্তাদোর") পেদ্রো সিয়েজা দে লেওন ইনকাদের শক্তিকেন্দ্র কুলিয়াসুয়ু খুঁজে বের করতে গিয়ে ঘটনাচক্রে তিওয়ানাকুতে এই সভ্যতার ধ্বংসাবশেষ আবিষ্কার করে ফেলেন। মনে করা হয় এই শহরই ছিল এই সভ্যতার প্রশাসনিক প্রধান শহর। অন্তত পাঁচশো বছর এই শহরকে কেন্দ্র করে এই সভ্যতার শাসনব্যবস্থা বজায় ছিল বলে মনে করা হয়। ২০০০ সাল থেকে এই শহর ইউনেস্কো দ্বারা বিশ্ব ঐতিহ্যবাহী স্থান হিসেবে ঘোষিত হয়েছে।
প্রত্নতাত্ত্বিক অনুসন্ধানে জানা গেছে, তিওয়ানাকু শহর সংলগ্ন অঞ্চলে সুপ্রাচীন সময় থেকেই মানুষের বসতি স্থাপিত হয়েছিল। প্রথম দিকে এটি ছিল একটি ছোট্ট কৃষিভিত্তিক গ্রাম। কিন্তু ৩০০ খ্রিস্টপূর্বাব্দ থেকে ৩০০ খ্রিষ্টাব্দের মধ্যে এই অঞ্চল একটি উল্লেখযোগ্য ধর্মীয় কেন্দ্রে পরিণত হয়। এরপর তাকে কেন্দ্র করেই একটি শক্তিশালী রাজ্যের বিস্তার ঘটে, তিওয়ানাকু যার প্রশাসনিক কেন্দ্রে পরিণত হয়। ৬০০ - ৯০০ খ্রিষ্টাব্দের মধ্যে এই সভ্যতা তার বিকাশের চূড়ান্ত স্তরে পৌঁছয় বলে মনে করা হয়। এইসময় বর্তমান বলিভিয়ার পশ্চিম অংশ থেকে এই সভ্যতা পশ্চিমে দক্ষিণ পেরু, উত্তর চিলি, ও উত্তর-পশ্চিম আর্জেন্তিনাতেও ছড়িয়ে পড়ে।
মূলত কৃষিকে ভিত্তি করেই এই সভ্যতার বিকাশ ঘটেছিল। চাষের জন্য এরা তিতিকাকা হ্রদ সংলগ্ন নিচু জমির মধ্যে কিছু অংশ উঁচু করে কৃষিজমি তৈরি করে। এই উঁচু জমিগুলোর মাঝখানে কিছুটা জল বাঁধাই থেকে যায়। তার ফলে জমি যে জল পায়, তাতে দেখা গেছে এই ধরনের জমি অতি উচ্চ ফলনশীলে পরিণত হয়। আবার এই জলে একই সাথে মাছও চাষ করা যায়। আবার চারদিকের নিচু থেকে যাওয়া ডোবা জমি যাতায়াতের জন্য জলপথ হিসেবেও ব্যবহৃত হয়। এই সভ্যতার স্থাপত্য শিল্পও সত্যিই চোখে পড়ারই মতো। তিওয়ানাকু শহরে নানা পর্যায়ে অসংখ্য নির্মাণকার্য চলেছিল। এদের মধ্যে বেশ কটির ধ্বংসস্তূপ আমাদের সময় পর্যন্ত টিকে রয়েছে। এদের মধ্যে প্রধান হল একটি পিরামিড - আকাপানা, বারো ফুট উঁচু একটি সূর্যতোরণ, একটি তিনশো ফুট লম্বা বড় বড় দরজাসহ পাথরের পাঁচিল ঘেরা উঠোন - কালাসাসায়া, প্রভৃতি।
একাদশ শতাব্দী নাগাদ এই সভ্যতার পতনের সূচনা ঘটে। দ্বাদশ শতাব্দীর প্রথম অর্ধেই তাদের শাসন ভেঙে পড়ে। তবে ধর্মীয় ও প্রশাসনিক কেন্দ্র হিসেবে তাদের শহরগুলির ধ্বংসাবশেষ আজও ইনকা-পূর্ব আন্দীয় সভ্যতাগুলির উৎকর্ষের জাজ্জ্বল্যমান নিদর্শন হিসেবেই দাঁড়িয়ে রয়েছে।
লিফ এবং লিফথ্রাসির

নোর্স পুরান মতে, লিফ (পুরাতন নোর্স পুরানের স্ত্রীবাচক বিশেষ্য লাইফ, দেহের জীবনের সমরূপ)  এবং লিফথ্রাসির (পুরাতন নোর্স পুরান মতে লিফ এবং থ্রাসির নামক পুরুষবাচক বিশেষ্যের নাম। লেক্সিকন পয়েটিকামের মতে এই নামের অর্থ ""Livæ amator, vitæ amans, vitæ cupidus"", "লিফের প্রেমিক, জীবনের প্রেমিক, জিবনোদ্দীপনা")—পুরুষ এবং স্ত্রী ক্রমানুসারে— হল দুইজন মানুষ যারা র‍্যাগ্নারকের ঘটনায় রক্ষা পেয়েছিল একটি কাঠের ভিতরে লুকিয়ে যার নাম ছিল হডমিমিস হল্ট এবং যখন আগুন নিভে গেল, তারাই পৃথিবীকে পুনরায় মানবসমৃদ্ধ ও উর্বর করে তুললো। পয়েটিক এডাতে, 'যা ১৩শতকে উদ্ধার করা হয়েছিল এবং এডা কাব্যে যা ১৩ শতকে স্নোরি স্টারলুস্ন কর্তৃক লিখিত হয়েছিল লিফ এবং লিফথ্রাসিরের নাম উল্লেখিত হয়েছে। নাম দুটির অন্তর্নিহিত অর্থ এবং উৎস সম্পর্কে বিভিন্ন মতবাদ এবং ধারণা প্রচলিত রয়েছে। 
ভাফ্রুনিস্মল (Vafþrúðnismál) কবিতানুসারে, যা পয়েটিক এডা হতে প্রাপ্ত, দেবতা ওডিন জতুন ভাথ্রুনির (jötunn Vafþrúðnir) কাছে জানতে চান যে মানবজাতির মধ্যে কে বেঁচে থাকবে যখন পৃথিবীর ধ্বংসের শীতকাল ফিম্বুল্ভেতর (Fimbulvetr) আসবে। জবাবে ভাথ্রুনির জানান যে লিফ এবং লিফথ্রাসির, যারা হডমিমিস কাঠের ভিতর আশ্রয় নিবে। তারা ভোরের শিশিরকে খাদ্য হিসেবে গ্রহণ করবে এবং তাদের মাধ্যমে মানব প্রজাতির বিস্তার ঘটবে।
গাইলাফানিং নামক এডা কাব্যের বইয়ের ৫৩ অধ্যায়ে হাই গাংলেরিকে (Gangleri) বলেন (রাজা জিলফির ছদ্মবেশে)  যে লিফ এবং লিফথ্রাসির নামক দুজন মানুষ হডমিমিসের ভিতরে লুকিয়ে থাকবে সুরটের আগুনের সময় (Surt's fire) এবং এই মানুষের মাধ্যমেই পৃথিবীতে মানব জাতির বিস্তার ঘটবে এবং পৃথিবী পুনরায় বাসযোগ্য হয়ে উঠবে।
ক্যারলিন ল্যারিংটন উল্লেখ করেন যে, র‍্যাগ্ন্রকের কোথাও  Yggdrasil গাছের পরিনতি সম্পর্কে লেখা হয়নি, যা মিমির এবং Yggdrasil এর Völuspá" কাব্যের মাঝে যোগসুত্র স্থাপন করে এবং মত প্রকাশ ক্রেন যে হয়তো হডমিমির মিমিরের এবং বেঁচে যাওয়া দুজন মানুষের অপর নাম।
রুডলফ সিমেক মতবাদ দেন যে লিফ এং লিফথ্রাসিরের বেঁচে যাওয়া হচ্ছে এদিক এসাটোলজি মতে মানবোদ্ভববিদ্যারি একটি দ্বিত্ব। সিমেক আরও বলেন হোডমিমিস হল। আসলে কাঠ বা বনকে নয় বরং পৃথিবী বৃক্ষ Yggdrasill-কে বুঝিয়েছে। তাই, মানব জাতির জন্ম যে গাছের শাখা থেকে (Askr, Embla) র‌্যানার্কের পর পুনরায় দেখানো হয়েছে। সিমেক বলেন, জার্মান অঞ্চলগুলোতে (Germanic regions) মানবজাতির জন্ম গাছ থেকে তা অনেক পুরান ধারণা। সিমেক আরও দেখান, ব্যাভারিয়ান পুরানেও গাছের ভিতরে এক মেষচারকের জীবনযাপন দেখানো হয়েছে যার বংশধরেরা পরে পৃথিবীকে জনবহুল করে এক মরনঘাতি প্লেগের পর।
গুরুপ্রসাদ দাস

গুরুপ্ৰসাদ দাস () (জন্ম-১২-০২-১৯০৪, মৃত্যু-১৯-২-১৯৮২) বিংশ শতাব্দির প্ৰথম দিকে জন্মগ্রহণ করা অসমীয়া বিজ্ঞানী ছিলেন । বরপেটায় জন্মগ্ৰহন করা গুরুপ্ৰসাদ দাস অসহযোগ আন্দোলন এ জড়িত হয়ে কলকাতায় চলে যান এবং হাইস্কুলের শিক্ষা শেষ করে ইংলেণ্ডে গিয়ে মেকানিকেল ইঞ্জিনিয়ারিং বিভাগে প্ৰশিক্ষন নেন। প্ৰশিক্ষণ কালে কয়েকটা যন্ত্ৰ আবিষ্কার করে তিনি সুখ্যাতি লাভ করেন। রেলের জন্য আবিষ্কার করা নতুন ব্ৰেক পদ্ধতি ছিল গুরুপ্ৰসাদ দাসের উল্লেখযোগ্য আবিষ্কার। গুরুপ্ৰসাদ দাসের আবিষ্কর করা ভেকুয়াম (বায়ুশূণ্য) ব্ৰেক পদ্ধতিকে "জি.পি. ব্ৰেক" বলা হয়। তাকে "Associated Member of Institute of Mechanical Engineers" উপাধিতে সম্মান জানানো হয়েছে।
১৯০৪ সালের ১২ ফেব্রুয়ারি ঐতিহ্যমন্ডিত বরপেটার বিলরতারী হাটীর মরানদীর তীরে গুরুপ্ৰসাদ দাসের জন্ম হয়। গুরুপ্ৰসাদের পিতা "রামপ্ৰসাদ দাস" এবং মাতা "পদ্মাবতী দাস।" যিনি অঞ্চলটিতে একজন নাম করা উকীল ছিলেন।
প্ৰাথমিক বিদ্যালয় থেকে ভালভাবেই শিক্ষা লাভ ক্রার পর গুরুপ্ৰসাদকে বরপেটা উচ্চ মাধ্যমিক বিদ্যালয় এ ভর্তি করা হয়। সেই সময় থেকেই তিনি পড়া শুনার প্ৰতি অমনোযোগী হয়ে পড়েন। ফলে তিনি পড়া-শুনাতে কৃতিত্ব প্ৰদৰ্শন করতে অক্ষম হন। শ্ৰেণীর ভূগোল এর শিক্ষক ‘’’ভোগরাম নাথ’’’ গুরুপ্ৰসাদের নাম দেন ‘গরু’ এবং সেই নামেই তিনি ক্লাসে পরিচিত হয়ে পরেছিলেন। সেই সময়ে মহাত্মা গান্ধীর নেতৃত্বে আরম্ভ হওয়া অসহযোগ আন্দোলন তীব্ৰরুপ ধারণ করেছিল। অষ্টম শ্ৰেণীতে তিনি পড়ালেখা রেখে অন্দোলনে যোগ দিয়ে ঘর থেকে পালিয়ে কলিকতা চলে যান।
কলকাতায় একজন অসমীয়া লোকের গেরেজে যোগালি কাজ জুটে । কিছুদিন গেরেজে কাজ করার পরে নৈশ স্কুলে ভর্তি হন। ১৯২৪ সালে তিনি হাইস্কুলের শিক্ষা শেষ করেন। অল্প দিনের মধ্যেই তিনি মোটর-গাড়ীর যথেষ্ট কারিগরি জ্ঞান আয়ত্ত করেন। সেই সময়ে গেরেজে মোটরগাড়ী ঠিক করানোর জন্য একজন ইংরেজ লোক আসে। সে গুরুপ্ৰসাদের কৰ্মনিষ্ঠা এবং কৰ্মদক্ষতা দেখে তার কোম্পানী (“বার্ন এন্ড কোম্পানী” তে চাকুরীর পরামর্শ দেয়। এর কিছু দিন পরেই ইংরেজ লোকটি তাকে ইংলেণ্ড পাঠিয়ে দেয়। গুরুপ্ৰসাদ নতুন জীবনের সন্ধানে ইংলেণ্ড যাত্ৰা আরম্ভ করে ১৯২৫ সালে “ইনষ্টিটিউট অব মেকানিকেল ইঞ্জিনিয়ারিং’এ” প্ৰশিক্ষন নেন। তিনি সেই সময়ে আবিষ্কার করেন কয়েকটা যন্ত্ৰ। তার মধ্যে একটা ছিল চলন্ত রেলের গতিবেগ কমানোর জন্য “এসক্ৰাফট কাট অব কন্ট্ৰল গেজ”। ব্ৰিটিশ কোম্পানী সেই যন্ত্ৰটা পেটেন্ট করেছিল। অন্য একটা আবিষ্কার হল "বয়লার" এবং "সেফটি ভালভ"। এটি পেটেন্ট করেছিল নিউয়ৰ্ক এর “মেনিং মেক্সওয়েল এন্ড মোর” নামের কোম্পানী।
গুরুপ্ৰসাদ দাসের একটা প্ৰধান আবিষ্কার হল রেলের নতুন ব্ৰেক পদ্ধতি। গুরুপ্ৰসাদ দাসের নিৰ্মাণ করা উক্ত ব্ৰেক-এর নাম তার নামে 'জি.পি.ব্ৰেক' করা হয়, এবং এই বায়ুশূন্য ব্ৰেক (ভেকুয়াম ব্ৰেক) রেল-গাড়ীতে প্ৰয়োগ করা আরম্ভ করে। এজন্য তাকে "Associated Member of Institute of Mechanical Engineers" উপাধিতে ভূষিত করা হয়।
১৯৩১ সালে তাকে পূর্ব ভারতের রেলসেবা বিভাগের উচ্চপদস্থ চাকরিতে যোগ দেয়া হয়। কয়েক বছর পর তিনি বাৰ্মা তেল কোম্পানীতে যোগ দেন। ১৯৩২ সালে তিনি চঞ্চলা রাহার সাথে বিবাহ বন্ধনে আবদ্ধ হন। তার পরে তাকে ভারত সরকার কাণপুরে অবস্থিত অস্ত্ৰভাণ্ডারের পরিচালক হিসাবে নিযুক্ত করে। সেই সময়ে তিনি সামরিক বিভাগ থেকে “কৰ্ণেল” উপাধি লাভ করেন। অবসরের আগে তিনি কয়েকটা কোম্পানীর সঞ্চালক হিসাবে কাৰ্যনিৰ্বাহী ছিলেন। কলকাতার নিগাজীতে তিনি বাস করতেন।
১৯৮২ সালে তিনি স্ত্রীসহ দুই পুত্ৰ বাসুদেব এবং রণদেবকে রেখে পরলোকগমন করেন।
পেনসিলভানিয়া রুট ১১২

পেনসিলভানিয়া রুট ১১২ পেনসিলভানিয়া ডেলাওয়্যার এবং চেষ্টার প্রদেশে অবস্থিত ৪.৭৫ মাইল (৭.৬৪ কিলোমিটার) দীর্ঘ রাষ্ট্রীয় মহাসড়ক। সাম্প্রতিক দিনে চাইনি সড়ক বরাবর গেলে, পিএ ১১২ শুরু হয়েছে মারকামের ইউ.এস. রুট ১ একটি সংযোগস্থলের সাথে, এগিয়ে গেছে উত্তরের দিকে, এবং শেষ হয়েছে ট্যাঙ্গু সম্প্রদায়ের পেনসিলভানিয়া রুট ৯২৬ এর সংযোগস্থলের সঙ্গে।
১৯২৮ সালে, পিএ ১১২ তে রাষ্ট্রীয় মহাসড়কের কমনওয়েলথ নাম্বারিং নির্ধারিত হয়েছিল। যখন, যাত্রাপথটি তেরো বছর ধরে অবিকৃত ছিল, ১৯৪১ সালে, মহাসড়কটি মারকামের দক্ষিণে ইউ.এস. রুট ৩২২ থেকে দক্ষিণদিকে বাড়ানো হয়েছিল। যাত্রাপথটি বাকি পাঁচ বছরের জন্য রয়ে গেল, যখন যাত্রাপথটি পুরোপুরি রাষ্ট্র মহাসড়ক ব্যবস্থা থেকে সরিয়ে ফেলা হয়েছিল। দক্ষিণের চেস্টার প্রদেশের ক্রিক রাস্তা এখনও এসআর ৪০১৫ হিসেবে রাষ্ট্রীয় পরিচালিত হয়।
পেনসিলভানিয়া রুট ১১২ শুরু হয়েছে মারকামের কমিউনিটি ইউ.এস. রুট ৩২২(এখন কনকর্ড রাস্তা দিয়ে ছেদ করেছে) সঙ্গে সংযোগে। রাস্তাটি সাইনি রোড হিসেবে উত্তরদিকে গেছে, ইউ.এস. রুট ১(বাল্টিমোর পাইক) ছেদের কাছাকাছি নিউলিন গৃষ্ট মিল পার্ক পাশ দিয়ে অতিক্রম করার আগে বেশ কয়েকটি স্থানীয় রাস্তাকে ছেদ করেছে। ছেদের পরে, পিএ ১১২ উত্তরপূর্বে ঘুরেছে, সম্প্রদায় ছেড়ে যাওয়ার আগে মারকামকে অতিক্রম করেছে।
পিএ ১১২ থর্নটন কমিউনিটির মধ্য দিয়ে গেছে, গ্লেন মিলস রাস্তা দিয়ে ছেদ করেছে। এটা থর্নটন রাস্তাকে ছেদ করে, রাস্তাটি চেস্টার প্রদেশের মধ্যে দিয়ে অতিক্রম করেছে, কিন্তু দ্রুতই আবার ডেলাওয়্যার প্রদেশে গেছে। সাইনি সম্প্রদায়ের উত্তরে, রুট ১১২ প্রদেশ সীমাকে অতিক্রম করেছ পেনসিলভানিয়া রুট ৯২৬ এর সঙ্গে ছেদের শেষ প্রান্তের আগে পেনসিলভানিয়ার সাইনি বিশ্ববিদ্যালয়ের পাশ দিয়ে চেস্টার প্রদেশের ট্যাঙ্গি সম্প্রদায়ের মধ্যে দিয়ে।
রুট ১১২ প্রথম পেনসিলভানিয়া রাজ্যের মহাসড়ক ১৯২৮ রাষ্ট্রীয় সংখ্যায়নে নির্ধারণ করা হয়েছিল। যাত্রাপথটি, মূলত নির্ধারিত হয়েছিল, মারকামে শুরু হয়েছিল, কিন্তু ইউ.এস. রুট ১ কে ছেদ করেছিল।  যাত্রাপথটির উত্তর স্টেশন যাত্রাপথের সমগ্র জীবদ্দশায় একই রয়ে গেল।
১৯৪১ সালে ইউ.এস. রুট ১(বাল্টিমোর পাইক) এর সংযোগস্থল হতে মারকামে কাছাকাছি ইউ.এস. রুট ৩২২ সঙ্গে দক্ষিণের স্টেশনকে সমন্বয় করা হয়েছিল।  যদিও তারা সমন্বয় করেছিল, ১৯৪৬ সালে পিএ ১১২ শেষ পর্যন্ত অনেক রুট এক হয়ে অপসৃত হয়, যখন পেনসিলভানিয়ার কমনওয়েলথ তাদের সিস্টেম থেকে কয়েকশ মাইল মুছে ফেলে। এই উপাধিটী ১৯৪৬ সাল হতে অপসারণের পর পুনরায় ব্যবহার করা হয় নি।
মিসিসিপি মহাসড়ক ৪৭৩

মিসিসিপি হাইওয়ে ৪৭৩ (এমএস ৪৭৩) হল কেন্দ্রীয় মিসিসিপি অঙ্গরাজ্যের ছোট রাজপথ। এটার দক্ষিণ প্রান্ত হিন্ডস–কপিয়াহ কাউন্টির এর সাথে সংযোগস্থাপন করে। রাস্তাটি উত্তরে টেরি পর্যন্ত ভ্রমণ করে এবং পশ্চিমে মোড় নেয়। এমএস ৪৭৩ টেরিতে প্রবেশ করে, শেষ হয়েছে ইন্টারস্টেট ৫৫(আই-৫৫) এবং ইউ.এস. রুট ৫১ এ।  ১৯৫৭ সালে এমএস ২৭ থেকে  ইউএস ৫১ তে নামকরণ করা হয়। ১৯৬৭ সালে এমএস ৪৭৩ স্টেট হাইওয়ে ব্যবস্থাপনা থেকে বাদ দেওয়া হয়। ১৯৯৫ সালে কাউন্টি লাইন আই-৫৫/ইউএস ৫১ থেকে আবার এই সিস্টেমে অন্তর্ভুক্ত করা হয়।
হিন্ডস বিভাগের পুরো রাস্তাটি বাঁধানো। এমএস ৪৭৩ জাতীয় মহাসড়ক ব্যাবস্থার (এন এইচ এস) অংশ নয়, একটি মহাসড়ক ব্যাবস্থাকে অর্থনীতি, গতিশীলতা ও জাতির প্রতিরক্ষা জন্য সবচেয়ে গুরুত্বপূর্ণ হিসেবে চিহ্নিত করা হয়। এমএস ৪৭৩ মিসিসিপি কোড § ৬৫-৩-৩ দিয়ে আইনত সংজ্ঞায়িত। ২০১২ সাল, মিসিসিপি পরিবহন অধিদপ্তর (এম ডি ও টি) হিসাব করেছিল ৫,৩০০ যানবাহন আই-৫৫/ইউএস ৫১ এর পূর্বে,এবং ১,৩০০ এর মত যানবাহন হিন্ডস-কপিয়াহ বিভাগের উত্তরে যায়। এমএস ৪৭৩ (৬.৪কিমি) এবং টেরীর জন্যে ০.৯৫ মাইল (১.৫৩ কিমি) মিসিসিপি পরিবহন অধিদপ্তর দ্বারা পরিচালিত হয়।
এমএস ৪৭৩ হিন্ডস–কপিয়াহ কাউন্টি থেকে শুরু হয়ে উত্তর দিকে চলে গেছে। এটা নিকটবর্তী কিছু ডোবা অতিক্রম করে এবং কিছু কাঁচা রাস্তার সাথে সংযোগ স্থাপন করে। প্রায় এক মাইল (১.৬ কি.মি.) পরে, এমএস ৪৭৩ মনকিউর রোডে ছেদ করে ও  আরও উত্তরে চলতে থাকে। বোজম্যান রোডে রাস্তাটি উত্তরপশ্চিমে মোড় নেয় এবং একটা ছোট জঙ্গলের মধ্যে দিয়ে চলতে থাকে। তারপর রাস্তাটি উত্তরে মোড় নেয় এবং ভ্যাগান ক্রিক অতিক্রম করে। উত্তরপশ্চিমে মোড় নিয়ে এমএস ৪৭৩ রোজমেরি রোডকে ছেদ করে এবং অবিলম্বে পশ্চিমের গাইনেস ড্রাইভ ও শ্যাডি ওকস দিয়ে চলতে থাকে। রাস্তাটি টেরিতে প্রবেশ করে এবং একটা রেলরোড অতিক্রম করে, যেটার মালিক কানাডিয়ান ন্যাশনাল ও ইলিনয় সেন্ট্রাল। রাস্তাটি উত্তরপশ্চিমে মোড় নেয় এবং টেরি শহরের কেন্দ্রস্থলে প্রবেশ করে। এমএস ৪৭৩ টেরি শহরের কেন্দ্রস্থল ত্যাগ করে এবং আই-৫৫ এর সামনের রাস্তার সাথে সংযোগ স্থাপন করে। রাস্তাটি পশ্চিমের গ্রীন গ্লাবেল রোড দিকে চলতে থাকে এবং আই-৫৫ এর ডায়মন্ড সংযোগস্থলে শেষ হয়। 
১৯৫৭ সালে এমএস ৪৭৩ প্রথম নামকরণ করা হয়। এটা এমএস ২৭ এবং ইউএস ৫১-এর সংযোগকারী কঙ্কর বিছানো রাস্তা। পরের বছর রাস্তাটি পাকা করা হয়। ১৯৬০ সালে এমএস ৪৭৩ কপিয়াহ কাউন্টি থেকে স্থানীয় রক্ষণাবেক্ষণে স্থানান্তর করা হয়।  দুই বছর পরে, ইউএস ৫১ এর সাথে আই-৫৫ সংযোগ স্থাপন করে এবং এমএস ৪৭৩ এর উত্তরপ্রান্ত পুরাতন ইউএস ৫১ এর সাথে একত্রিত হয়। ১৯৬৭ সালে এমএস ৪৭৩ সাময়িকভাবে স্টেট হাইওয়ে সিস্টেম থেকে বাদ দেওয়া হয় এবং সেই একই বছরে টেরিতে নির্মিত আই-৫৫/ইউএস ৫১ এর সাথে অদলবদল হয়। ১৯৭৪ সালে কপিয়াহ কাউন্টির পুরাতন জোটবদ্ধ রাস্তাটি পাকা করা হয়।  ১৯৯৫ সালে, এমএস ৪৭৩ আই-৫৫/ইউএস ৫১ পর্যন্ত প্রসারিত করা হয় এবং হিন্ডস কাউন্টির স্টেট হাইওয়ে সিস্টেম আবারও তালিকাভুক্ত হয়।
দ্য বোট রেস ১৯৭১

১১৭তম বোডো রেস ১৯৭১ সালের ২৭ মার্চ অনুষ্ঠিত হয়। এটি অক্সফোর্ড বিশ্ববিদ্যালয় মহিলা বোড ক্লাব ও ক্যামব্রিজ বিশ্ববিদ্যালয় মহিলা বোড ক্লাব এর মধ্যে টমাস নদীতে অনুষ্ঠিত হয়, যা হেনলি বোডো রেসের অংশ হিসাবে পরিচালিত হয়।
হলস্টাইন (স্টেশন)

হলস্টাইন নরওয়ের অসলো মেট্রোর লাইন ৬-এ অবস্থিত একটি স্টেশন। এটি ক্রিংসা এবং অসথর্ন স্টেশনের মাঝে অবস্থিত। হলস্টাইন ১৯৪১ সালে, দ্বিতীয় বিশ্বযুদ্ধ চলাকালে চালু করা হয়েছিল। প্রাক্তন নর্ডবার্গ স্টেশন ছিল অত্র অঞ্চলের সবচেয়ে কাছের স্টেশন, কিন্তু এটা ১৯৯২ সালে বন্ধ হয়ে যায় এবং একই সময়ে হলস্টাইন পুনর্নির্মাণ করা হয় ও এতে লম্বা প্ল্যাটফর্ম আর নতুন টিকেট মেশিন যুক্ত করা হয়। ধারণা করা হয়, হলস্টাইন নামটি জার্মানির শ্লিজউইগ-হলস্টাইন থেকে উৎপত্তি হয়েছে।
সগ্নসভান লাইন চালু করা হয়েছিলো ১০ অক্টোবর ১৯৩০ সালে। এটি তৈরি করা হয়েছিলো একের্সবানার্ন কোম্পানি দ্বারা ও এটি মেজরস্টান থেকে সগ্নসভান স্টেশন পর্যন্ত। এই লাইনটি মেজরস্টান থেকে কর্সভল পর্যন্ত ডাবল লাইন আর সেখান থেকে সগ্নসভান পর্যন্ত সিঙ্গেল লাইনের ছিল। ১৯৩৯ সালে কর্সভল- সগ্নসভান অংশটি ডাবল লাইনে উন্নীত করা হয় এবং কর্সভল স্টেশনের নাম বদলিয়ে অসথর্ন করা হয় । দুই বছর পরে হলস্টাইন চালু হয়,যদিও উদ্ভোধনের সঠিক তারিখ অজানা।
১৯৯০ সালে সগ্নসভান লাইনকে মেট্রোতে উন্নীত করার সিদ্ধান্ত নেয়া হয়, যাতে যুক্ত ছিল প্ল্যাটফর্মের উচ্চতা ও দৈর্ঘ্য সম্প্রসারণ, বিদ্যুৎ সংযোগ এবং নতুন সিগন্যাল সিস্টেম স্থাপন। স্থানীয় অধিবাসীদের অনেকে ধারণা করেছিলেন যে ফ্রয়েন স্টেশনের সাথে হলস্টাইন স্টেশনও বন্ধ হয়ে যাবে, কিন্তু শুধু ফ্রয়েন স্টেশনই বন্ধ হয়েছিলো। তিন বছর পর স্টেশনের উন্নয়ন কার্যক্রম শুরু হয়, যখন তাসেন স্টেশনকে ১৫০ মিটার উত্তরে সরিয়ে নেয়া হয়, এবং নর্ডবার্গ স্টেশন বন্ধ হয়ে যায় ।  রাস্তার উন্নয়নকাজ চলার সময়য়  হলস্টাইন স্টেশনকে বন্ধ করে দেয়া হয় । হলস্টাইন ও নর্ডবার্গ উভয়ের নিচেই ভূগর্ভস্ত রাস্তা নির্মাণ করা হয়, এবং হলস্টাইন স্টেশনে নতুন টিকেট মেশিন স্থাপন করা হয়
 হলস্টাইন স্টেশনে, সগ্নসভান লাইনের - লাইন ৬ এর পাশে যাত্রীসেবা দেয়া হয় এবং এটি পরিচালনা করে অসলো টি-বেইনড্রিফট। এই দ্রুত পরিবহন সার্ভিস ১৫ মিনিট অন্তর অন্তর যাত্রী পরিবহন করে - সন্ধ্যা এবং ছুটির দিনের সকাল বাদে  শহরের কেন্দ্রের মধ্যে দিয়ে স্টরটিঙ্গেট পর্যন্ত ৭.১ কি.মি. ভ্রমণে ১৩ মিনিট সময় লাগে । এই স্টেশনটি কার্ল কিল্ডসেন্স ভেই এর বাস লাইন ২২ ও ২৫ এর মাত্র ২ মিনিট হাঁটার দূরত্বে অবস্থিত।
হলস্টাইন স্টেশনে কাঠের ছাউনিসহ ২টি প্ল্যাটফর্ম রয়েছে এই ছাউনিগুলির নকশাকার ছিলেন আর্নে হেনরিকসেন এবং ছাউনিগুলি নির্মাণ করা হয়েছিল কাঠ ও স্টিল দ্বারা। কংলেভেইন ও হলস্টাইনভেইন এর রাস্তার মাঝে অবস্থিত এই স্টেশনটি নর্ডবার্গ আবাসিক এলাকার অধিবাসী দ্বারা ব্যবহৃত হয়।  স্টেশনের কাছে একটি কিন্ডারগার্টেন ও বৃদ্ধাশ্রম আছে।
এই স্টেশনের নামের উৎপত্তি নিয়ে বিতর্ক রয়েছে। অধ্যাপক এইচ ও ক্রিষ্টোফারসেন ১৯৫২ সালে বলেছেন যে এটির উৎপত্তি জার্মানির হলস্টাইন এলাকা থেকে। সাংবাদিক আরভিদ সাজেন ২০০১ সালে বলেন যে এটির উৎপত্তি নরওয়েজিয়ান শব্দ 'হল' থেকে, যার মানে গোল পাহাড় আর 'স্টাইন' অর্থ পাথর।
২০১৩ সিইসিএএফএ কাপ গ্রুপ পর্ব

২০১৩ সিইসিএএফএ কাপের গ্রুপ পর্ব ২৭ নভেম্বর শুরু হয়ে ৫ ডিসেম্বর শেষ হয়। ম্যাচের দিনগুলো ছিল, ২৭-২৯ নভেম্বর, ৩০ নভেম্বর-২ ডিসেম্বর এবং ৩-৫ ডিসেম্বর।
<div id="Tiebreakers">
যদি দুই বা ততোধিক দলের গ্রুপ ম্যাচ শেষ হওয়ার পরে পয়েন্ট সমান হয়, তবে র‌্যাঙ্কিংয়ে নিম্ন লিখিত মানদণ্ড প্রযোজ্য হবে। (ক্রমিকভাবে সাজানো):
এ গ্রুপের খেলা শেষে কেনিয়া ও ইথিওপিয়া একই সমান পয়েন্ট অর্জন করে। ফলে বিজয়ী নির্ধারনের জন্য কয়েন টসের সিদ্ধান্ত হয়, যাতে কেনিয়া এ গ্রুপের চ্যাম্পিয়ন হয়।
<div id="Zanzibar v South Sudan">
<div id="Kenya v Ethiopia">
<div id="Ethiopia v Zanzibar">
<div id="South Sudan v Kenya">
<div id="South Sudan v Ethiopia">
<div id="Kenya v Zanzibar">
<div id="Burundi v Somalia">
<div id="Tanzania v Zambia">
<div id="Somalia v Tanzania">
<div id="Zambia v Burundi">
<div id="Tanzania v Burundi">
<div id="Somalia v Zambia">
<div id="Sudan v Eritrea">
<div id="Uganda v Rwanda">
<div id="Sudan v Rwanda">
<div id="Eritrea v Uganda">
<div id="Rwanda v Eritrea">
<div id="Uganda v Sudan">
গ্রুপ পর্বে বিজয়ী ও রানার্স আপ ছাড়াও দুটি সেরা তৃতীয় স্থানের দল নকআউট পর্বের জন্য নির্বাচন করা হয়।